Predsednik Tramp odgovara na pitanja reportera u Beloj kući, pred polazak za Teksas, 22. septembra 2019.\nPredsednik Donald Tramp izjavio je da nije uradio ništa loše u telefonskom razgovoru sa novim predsednikom Ukrajine, dok mediji prenose da ga je Tramp, navodno, podstakao da istraži sina Džoa Bajdena, bivšeg potpredsednika SAD i kandidata za demokratsku predsedničku nominaciju.\nRazgovarajući sa novinarima, Tramp je rekao da je njegov telefonski razgovor sa predsednikom Vladimirom Zelenskim bio "apsolutno savršen."\n"Razgovor koji sam vodio uglavnom je bio čestitka na pobedi i uglavnom se ticao korupcije, razne vrste korupcije. Uglavnom je bio o tome kako ne želimo da naši ljudi, kao što su potpredsednik Bajden i njegov sin, doprinose korupciji koja već postoji u Ukrajini", rekao je Tramp.\nPrema medijskim izveštajima, Tramp je Zelenskog, tokom razgovora, oko osam puta pozvao da istraži Bajdenovog sina. Prema izvorima, Trampova namera je bila da navede Zelenskog da sarađuje sa Trampovim advokatom Rudijem Đulijanijem na istrazi koja bi mogla da naruši Bajdenov kredibilitet.\nŠef ukrajinske diplomatije Vadim Pristajko u subotu je demantovao da je Tramp vršio pritisak na Zelenskog tokom tog razgovora. On je izjavio za internet TV stanicu Hromadski da Ukrajina neće zauzimati stranu u američkoj politici, "čak i ako bude u poziciji da to učini".\nTramp i Đulijani se nedeljama zalažu za istragu porodice Bajden, posle medijskih izveštaja u kojima se razmatralo da li je jedna ukrajinska energetska kompanija pokušala da osigura svoj uticaj u SAD tako što je zaposlila Bajdenovog mlađeg sina, Hantera.\nBivši potpredsesdnik Džo Bajden u kampanji u mestu Galivants Feri u Južnoj Karolini, 16. septembra 2019.\nDemokrate osuđuju "pokušaj da se nanese šteta Bajdenu", koji se našao u središtu žalbe uzbunjivača protiv predsednika Trampa. Uzbunjivač, pripadnik američke obaveštajne zajednice, podneo je prijavu pošto je bio uznemiren sadržajem razgovora koji je Tramp vodio sa "jednim stranim liderom".\nDžo Bajden je trenutno, prema anketama, favorit u trci za izbor demokratskog predsedničkog kandidata.\nTrampova administracija je blokirala procedure prema kojima bi, u uobičajenim uslovima, američka obaveštajna zajednica prosledila pritužbu uzbunjivača članovima Kongresa, gde Predstavnički dom kontrolišu demokrate. Sadržaj žalbe i dalje je tajna.\nNa pitanje zašto Bela kuća ne objavi transkript Trampovog razgovora sa Zelenskim ako u njemu nije bilo ničeg lošeg, državni sekretar Majk Pompeo rekao je za ABC Njuz da su u pitanju "privatni razgovori svetskih lidera i da ne bi bilo adekvatno da se oni objave osim u najekstremnijim okolnostima."\nGeneralni inspektor američkih obaveštajnih službi opisao je žalbu uzbunjivača, podnetu 12. avgusta, kao "ozbiljnu" i "hitnu", što su uslovi koji bi obično zahtevali da se prijava odmah prosledi Kongresu. Tramp je žalbu opisao kao "samo još jedan politički napad."


Evropsko prvenstvo za košarkašice 2019. igra se i u Nišu\nsreda, 29 septembra 2021\nKoncert Vojnog orkestra Republike Slovačke na keju\nVELEPRODAJA zavesa, drapera i markizet zavesa – S HOME DESIGN\nRUŽIĆ: U interesu je da akademska godina teče što redovnije. Kombinovani model trenutno najbolje rešenje\nU stacionaru Radon 24 pacijenta, 19 zahteva kisoničku podršku\nPoložen kamen temeljac za izgradnju novog vrtića u Merošini\nAUDI E-TRON je svetski lider u svom segmentu i najprodavaniji električni SUV u Evropi – BROS AUTO\nMedalje za niške plivače akademskog kluba „Delfin“\nSvetski dan srca u Nišu pod sloganom „Poveži se srcem“\nEvropski vikend posmatranja ptica u Nišu\nNiš 15\t℃\nPočetak/Sport/Evropsko prvenstvo za košarkašice 2019. igra se i u Nišu\nMaja Vodeničarski24. juna 2017.\nSrbija je domaćin Evropskog prvenstva za košarkašice 2019. godine odlučila je međunarodna košarkaška federacija FIBA koja je dodelila Srbiji organizaciju ovog prvenstva.\nNaša zemlja će biti domaćin dve grupe i završnice takmičenja. Evropsko prvenstvo će biti održano u junu 2019. godine, u našoj zemlji će se igrati dve grupe u Nišu i Zrenjaninu i završnica šampionata u Beogradu.\n„U našoj zemlji će se igrati dve grupe, a za nas je važno da će Grad Niš biti domaćin jedne grupe dok će završnica šampionata biti igrana u Beogradu. Domaćin preostale dve grupe biće Letonija“, rekao je za Niške Vesti Uroš Parlić, član Upravnog odbora Košarkaškog saveza Srbije, predsednik Istočnog regiona .\nPromoter Evropskog prvenstva 2019. biće naša košarkaška heroina Nataša Kovačević.\nGeneralni sekretar KSS Dejan Tomašević istakao je da su košarkašice najzaslužnije što će EP 2019. biti u Srbiji.\n„Ono što je dobro je da smo izabrali gradove koji imaju iskustva sa organizovanjem velikih takmičenja i mislim da tu neće biti problema. Ovakvi događaji su sve zahtevniji i nadam se da ćemo za dve godine uspeti da se dovoljno dobro pripremimo. Hvala i Nataši Kovačević, koja će biti promoter ovog EP i koja je bila iznenađenje od strane KSS, i ona je uz Predraga Danilovića uradila prezentaciju. Ona je sjajan primer kako nikada ne treba odustati, a Srbi su poznati po tome da nikada ne odustaju“, rekao je Tomašević.\nSrbiju je na prezentaciji i sastanku Borda FIBA u Pragu predstavljao predsednik Košarkaškog saveza Srbije Predrag Danilović, a u delegaciji su se nalazili potpredsednik KSS za žensku košarku Ana Joković, generalni sekretar Dejan Tomašević i članica tima za prezentaciju Magdalena Kokić.\nPredsednik KSS Predrag Danilović bio je zadovoljan odlukom Borda FIBA.\n„Veoma sam ponosan na naš Savez i našu zemlju, imamo dovoljno vremena da sve uradimo kako treba i siguran sam da će Evropsko prvenstvo 2019. biti na visokom nivou“, rekao je Danilović.\nKonkurenti Srbiji za domaćinstvo bili su Rusija, Letonija i Izrael. Srbija je pre dve godine bila jedan od kandidata za domaćina EP 2017 za košarkašice, ali se FIBA tada odlučila za Češku.\nVelike zasluge da Srbija dobije domaćinstvo EP 2019. godine ima i Ana Joković, potpredsednik KSS za žensku košarku, koja je od prvog dana bila uz košarkašice u Pragu zajedno sa predsednikom Predragom Danilovićem.\n„U ovom trenutku je ovo odlična vest za našu reprezentaciju i celokupnu žensku košarku u Srbiji, jer nećemo igrati kvalifikacije za EP. To znači da će biti dovoljno vremena da se ekipa odmori, regeneriše i bude spremna za sve izazove na prvenstvu u našoj zemlji“, rekla je Ana Joković.\n2019 Čair Evropsko prvenstvo košarka Uroš Parlić\nMladi iz Niša uredili mobilijar pored keja i u parku „Čair“\nAPARTMANI PLEASURE ČAIR: Odmor u najlepšem dela grada – u srcu Čaira!\n10. septembra 2021.\nDrugi “Icin” memorijal pripao Vukovima (VIDEO)\nDrugi memorijalni 3×3 turnir “Ivan Ica Jovanović”\nĐokica Jovanović na In Memoriam: Preminuo Vojkan Mitić, univerzitetski profesor i bivši predsednik gradske vlade\nTUP na In Memoriam: Preminuo Vojkan Mitić, univerzitetski profesor i bivši predsednik gradske vlade\nmilun na In Memoriam: Preminuo Vojkan Mitić, univerzitetski profesor i bivši predsednik gradske vlade\nlola na In Memoriam: Preminuo Vojkan Mitić, univerzitetski profesor i bivši predsednik gradske vlade\nSlavica na Dečiji mobilijari na meti vandala


Miško Plavi i Svetlana Spajić nastupili na festivalu „Svet muzike” u Sirogojnu - Portal Pasaž\nPosted: 12. avgusta 2015. u 17:48 / by Milunka Nikolić / comments (0)\nU nedelju 9. avgusta u Muzeju na otvorenom “Staro selo” u Sirogojnu pred publikom kojoj je ljubav prema tradicionalnoj muzici bila ujedno i odbrana od letnje žege održan je koncert Miška Plavog i raspevana radionica tradicionalnog pevanja Svetlane Spajić u organizaciji Nimbus Art.\nOvo je po redu peti međunarodni festival “Svet muzike” koji na ovaj način i u autentičnom prostoru promoviše i čuva od zaborava tradicionalnu muziku sa našeg podneblja.\n“Tradicionalna muzika, kao i nematerijalno kulturno nasleđe uopšte, jeste proces koji je živ i neprekidno se menja, tako da na tradicionalnu muziku utiču različiti muzički pravci i kulture.\nFestival „Svet muzike“ pokušava da prikaže tu promenu, ali i muzičke korene iz kojih je muzička tradicija nastala.”- istakako je Dragan Cicvarić kustos i organizator festivala\nPrvi je nastupio Miško Plavi koji je svojim repertoarom napravio sjajnu atmosferu pa je njegova harmonika uspela da prenese prisutnima dobre vibracije od Argentine do Dalekog Istoka. Koristivši razne lupove pri izvođenju u deonicama pesama dao im je upečatljivu notu i ambijentalne muzike.\n“Spremajući se za ovaj nastup razmišljao sam koliko etnoelemenata da ubacim pa sam se odlučio za etnomotive. U razgovoru sa organizatorom festivala Draganom Cicvarićem vratio sam se ipak na prvobitnu ideju o repertoaru razne muzike sveta i nadam se da vam je prijala pod ovim borovima” – objasnio je Miško Plavi.\nVeštim prstima Miško je svojom harmonikom predstavio muziku celog sveta, a za sam kraj predstavio je pesmu iz Japana koja mu je ostala u srcu nakon dugogodišnjeg boravka i profesionalnog angažmana u toj zemlji.\n“Pošto sam dugo boravio u Japanu odsviraću vam japansku numeru o cvetanju trešnjinog cveta, o drvetu koje ne rađa plodove” –naveo je Miško Plavi\nPublika je Miška Plavog ispratila gromoglasnim aplauzom zadovoljna onim što je videla tokom njegovog koncerta.\nNakon njegovog nastupa na binu se popela raspevana radionica tradicionalnog pevanja sa Svetlanom Spajić na čelu.\nCure su otvorile koncert kozaračkim kolom, a u nastavku raspevane radionice izvodile su pesme iz Tetova, Severne i Zapadne Srbije, pa sve preko Bosne, Banije i Korduna do Vojvodine .\nOjkalicama i groktalicama koje predstavljaju tradicionalne pesme sa podneblja ovih krajeva zadivili su publiku koja ih je nagradila veličanstvenim aplauzom.. Nizale su se pesme od bećaraca pa do tužnih melodija koje su oslikale svakodnevni život sela, ljubavne jade mladih cura, a i momačke rane kao odraz melanholičnog raspoloženja nakon nemilih događaja.\nU duetu sa svojom drugaricom Svetlana Spajić je otpevala i poznatu zlatiborsku kajdu na radost svih prisutnih posetilaca.Bilo je divno slušati ovu družinu cura kako svojim glasom i intonacijom izvode razne vrste tradicionalmih pesama uz vođstvo Svetlane Spajić koja ih je bodrila i davala im vetar u jedra tokom celog nastupa.\nU hladu borova pod vedrim nebom ova divna manifestacija ulepšala je svima dan i radujemo se novom susretu sledeće godine koji će bez sumnje prikazati sjajne izvođače, kao i dobru organizaciju od strane domaćina Muzeja na otvorenom “Staro selo” Sirogojno.


Brojne svjetske kompanije u problemu zbog sankcija Rusiji | Tacno.net\nAutor 👤tačno.net 26.2.2022. u 09:00\nPoruka Kine Zapadu: Ne miješajte se u spor o moru\nUN: Pola miliona Palestinaca u opasnosti od raseljavanja\nKompanije se spremaju za suočavanje s izazovnim vremenima zbog zapadnih sankcija uvedenih Moskvi nakon ulaska ruskih vojnih snaga u Ukrajinu.\nVeliki broj međunarodnih kompanija čije je poslovanje izloženo Rusiji spremaju se za suočavanje s izazovnim vremenima zbog zapadnih sankcija uvedenih Moskvi nakon ulaska ruskih vojnih snaga u Ukrajinu.\nMeđu evropskim kompanijama koje će sankcije pogoditi nalazi se, pored ostalih, njemački BASF, prema Reutersovom pregledu nekih od firmi koje će se zbog sankcija naći u problemu.\nOvaj njemački proizvođač hemikalija je, zajedno s grupom investitora LetterOne ruskog milijardera Mihaila Fridmana, suvlasnik firme Wintershall Dea, koja je jedan od finansijera suspendiranog plinovoda Sjeverni tok 2.\nPored toga, jedan posto ukupne prodaje grupa BASF ostvaruje na tržištu Rusije, prenosi Tanjug.\nUgrožene milijarde dolara\nNa listi je i naftaš British Petroleum, koji je najveći strani investitor u Rusiji, sa 19,75 posto udjela u naftnoj kompaniji Rosnjeft.\nTakođer ima udio u nekoliko drugih naftnih i plinskih projekata u Rusiji.\nPosljedice sankcija osjetit će i kompanija Coca-Cola HBC, listirana na Londonskoj berzi, koja flašira coca-colu za Rusiju, Ukrajinu i veći dio centralne i istočne Evrope.\nKompanija ubraja Rusiju među svoja najveća tržišta i tamo zapošljava oko 7.000 ljudi.\nSlijedi francuski proizvođač mliječnih proizvoda Danone, pod čijom je kontrolom ruski mliječni brend Prostokvanhino, koji ostvaruje 6,0 posto ukupnih prihoda iz Rusije.\nSankcije će se odraziti i na poslovanje francuske energetske kompanije Engie, koja je jedan od pet kofinansijera Gaspromovog Sjevernog toka 2.\nMeđu kompanijama na Reutersovoj listi nalaze se i norveški Equinor, koji ima manjinske udjele u tri ruska naftna polja, zatim najveća italijanska osiguravajuća kuća Generali, koja drži manjinski udio u ruskom osiguravaču Ingoštrah, te njemački HeidelbergCement, koji ima tri fabrike u Rusiji, za koje navodi da ne izvoze van te zemlje.\nItalijanska inženjerska grupa Maire Tecnimont ima portfelj porudžbina u Rusiji od 1,5 milijardi eura (1,68 milijardi dolara), što predstavlja 17 posto njenog ukupnog portolija porudžbina.\nHiljade zaposlenih, milioni kupaca\nTa firma je nedavno dobila na tenderu projekat od ruskog Rosnjefta za izgradnju hidrokraking kompleksa u Rjazanju.\nNjemački maloiprodajni lanac Metro zapošljava oko 10.000 ljudi u Rusiji, gdje opslužuje oko 2,5 miliona kupaca, a ima i 26 prodavnica u Ukrajini.\nFinska rafinerija Neste se oslanja na Rusiju za dvije trećine svojih potreba za naftom, mada kaže da znatan dio nabavki sirove nafte obavlja na spot tržištu, što znači po potrebi, te da je stoga u mogućnosti fleksibilno reagirati na promjene na tržištu.\nŠvicarski prehrambeni gigant Nestle, prema podacima sa kompanijske web-stranice, imao je šest fabrika u Rusiji 2020. godine, uključujući fabrike za proizvodnju konditorskih proizvoda i pića.\nNjegova prodaja u Rusiji bila je 2020. godine vrijedna oko 1,7 milijardi dolara.\nFinski proizvođač guma Nokian Tyres ima fabriku i veliko skladište guma u Rusiji.\nAustrijska naftna i plinska kompanija OMV je jedan od pet finansijera Sjevernog toka 2 i glavni je austrijski uvoznik ruskog plina.\nIma 24,99 posto udjela u ruskom plinskom polju Južno-Ruskoje.\nPet kofinansijera Sjevernog toka 2\nFrancuski proizvođač automobila Renault ostvaruje 8,0 posto operativne dobiti u Rusiji i ima 69-procentni udio u ruskoj zajedničkoj kompaniji Avtovaz, koja stoji iza brenda Lada i koja više od 90 posto svoje proizvodnje automobila prodaje na domaćem tržištu.\nBritanski proizvođač aviomotora Rolls-Royce navodi da 20 procenata titanija, koji se koristi u toj proizvodnji, nabavlja iz Rusije, ali da ta zemlja učestvuje s manje od 2,0 posto u ukupnom prihodu kompanije.\nAnglo-holandska naftna kompanija Shell posjeduje 27,5 posto udjela u projektu tečnog prirodnog plina Sahalin-2, koji ima godišnji kapacitet od 10,9 miliona tona i kojim upravlja Gasprom.\nShell je, također, jedan od pet kofinansijera Sjevernog toka 2.\nFrancuski naftni div Total jedan je od najvećih investitora u Rusiji, sa 19,4 procenta vlasništva u Novateku, sa 20 posto udjela u zajedničkom preduzeću Jamal LNG, sa 21,6 posto udjela u projektu Arktik LNG2 i sa 20-procentnim udjelom u naftnom polju Harjaga.\nTakođer je investirao u razne ruske holdinge u sektoru obnovljivih izvora energije, ranijerijske i petrohemijske kompanije.\nU problemima i azijske kompanije\nNjemačko energetsko preduzeće Uniper ima izloženost od milijardu dolara na bazi ulaganja u Sjeverni tok 2 i u pet elektrana u Rusiji, ukupnih kapaciteta 11,2 gigavata, koje osiguravaju 5,0 posto ukupnih energetskih potreba Rusije.\nUniper i njegov većinski akcionar Fortum zajedno posjeduju 12 elektrana u Rusiji i tamo zapošljavaju 7.000 ljudi.\nNa listi je i Volkswagen, koji ima dvije fabrike i oko 4.000 zaposlenih u Rusiji.\nU toj zemlji je 2021. godine proizveo oko 170.000 vozila, što je mali broj u poređenju sa 8,9 miliona prodatih jedinica širom svijeta prošle godine.\nNegativne efekte zapadnih sankcija prema Rusiji neće zaobići ni azijske kompanije, među kojima su, prema Reutersovoj listi, između ostalih, Japan Tobacco, SBI banka, Mitsubishi i Toyota.\nTagovi: sankcije rusija


Kako da domaćinstvo proizvodi struju, ne samo da troši: Potrebne dozvole i procedure za solarne panele za kuće i zgrade - OGLASNA TABLA - INFO\n7 априла, 2021 0116\nI domaćinstva u Srbiji će od leta moći da budu i proizvođači električne energije, ne samo potrošači. Usvojen i predlog Zakona o obnovljivim izvorima energije, koji to omogućava.\nMinistarka energetike Zorana Mihajlović najavila je da će građani već od leta moći da postanu proizvođači električne energije, ako se odluče da instaliraju solarne panele bez obzira na to da li žive u kući ili stanu, na osnovu čega će im se umanjivati računi za struju.\nTo će biti omogućeno usvajanjem potpuno novog Zakona o obnovljivim izvorima energije i izmena Zakona o energetskoj efikasnosti, čije predlog je vlada usvojila krajem marta.\nPojašnjava da je zakonom predviđena jedna novina, a to je kvalifikacija “prozjumera” (eng. prosumer od reči producer – proizvođač i consumer – potrošač), što znači da potrošač može da bude i proizvođač.\n“Svako u svom domu može da bude i proizvođač električne energije, svako domaćinstvo bez obzira na to da li je u pitanju kuća ili zgrada i bez obzira sa koliko je stanova ili članova domaćinstva u svakom“, navela je ministarka Zorana Mihajlović.\nŠta je potrebno za instalaciju i kakva je procedura\nMinistarka objašnjava da, ako neko želi da instalira panele, prvo mora projektantska kuća da uradi projekat, zatim treba dobiti lokacijske uslove i rešenje o tome da li mogu da se izvode radovi na krovu ili na zidovima zgrade ili kuće. “Morate dobiti uslove od Distribucije, šta stavljate i šta radite. To je prva stvar, zatim distributivni sistem određuje tačno mesto gde se meri ta električna energija. Nakon toga se instaliraju solarni paneli i priključuju na instalaciju koju već imate u vašem domaćinstvu“, objasnila je ministarka.\nNapominje da snaga i broj panela koji će biti instalirani mogu da budu jednaki ili manji u odnosu na obračunsku snagu koju je EPS već dao domaćinstvu. “Kad ste već sve to uradili, Distribucija vam daje rešenje o priključku vašeg objekta na solarne panele. Mi već od leta možemo da počnemo time da se bavimo i to da radimo“, rekla je Mihajlović.\nKako je istakla, svakog meseca će tim domaćinstvima biti umanjeni računi za onaj iznos struje koja se dobija iz solarnih panela.\nAko je u pitanju mesec kad je neko na odmoru ili iz drugih razloga nije trošio struju, proizvedena električna energija iz solarnih panela prebacuje se u distributivnu mrežu i taj broj neutrošenih kilovat časova može domaćinstvo da prebaci za neki drugi mesec. “Tako ste praktično u pretplati“, rekla je Zorana Mihajlović.\nIstiče da postoje različiti potrošači u Srbiji, da je prosečna potrošnja domaćinstva oko 400 kilovat časova mesečno, ali da 54% njih troši mnogo više. Dodaje da će solarni paneli mnogo značiti za sistem bez obzira na to da li ih koriste domaćinstva koja troše više ili manje struje ili industrijski objekti.\nBesplatne sadnice za građane u okviru akcije “Posadi svoj hlad”\nSrebro i bronza za AK „Užice“


Dodik najavio veliki projekat sa Rusijom: Srpska gradi dve elektrane na gas - 21.06.2022, Sputnik Srbija\nDodik najavio veliki projekat sa Rusijom: Srpska gradi dve elektrane na gas\nSrpski član Predsedništva BiH Milorad Dodik rekao je da će se u Republici Srpskoj graditi dve elektrane na gas, instalisane snage po 600 megavata, što će... 21.06.2022, Sputnik Srbija\nDodik je rekao za ATV da će se elektrane graditi u Banjaluci, negde na prostoru gde je danas firma "Incel", kao i u blizini Prijedora, što je veoma zahtevna investicija od preko milijardu i po evra.On je rekao da na tom planu treba rešiti mnogo stvari, ali da je Srpska odlučna da odradi taj posao, prenosi RTRS.On je otkrio da je reč o zajedničkom projektu Srpske i Rusije u kome će Srpska biti manjinski partner uz obavezu da provede procedure, dok su Rusi zaduženi da sve finansiraju.On je istakao da na tom planu u Sarajevu već nekoliko godina postoji zastoj u pogledu dobijanja dozvole da se iz Srbije pređe u Srpsku, preko granične linije.„U Sarajevu to namerno opstruišu“, dodaje Dodik.On kaže da bi prepreke na putu gasifikacije, između Federacije i Republike Srpske, trebalo da otkloni razgovor premijera Srpske Radovana Viškovića i FBiH Fadila Novalića.Višković je ranije danas rekao da će Srpska dati saglasnost FBiH po pitanju zapadne gasne konekcije iz smjera Hrvatske preko Posušja u BiH, ukoliko taj entitet da saglasnost za istočnu konekciju, odnosno da se u okolini Bijeljine ili Pavlovića mosta izvrši konekcija ili prelaz ruskog gasa preko Drine iz Srbije.Ranije je potpisan sporazum kompanija "Srbija gas" iz Novog Sada i "Gas- res" iz Banjaluke o zajedničkoj izgradnji gasovoda od Inđije preko Bijeljine - Banjaluke - Prijedora do Novog Grada. Planirano je da pristupna interkonekcija bude Novo Selo kod Bijeljine.Gasovod će biti dugačak 325 kilometara, a okvirno procijenjena vrijednost projekta je oko 125 miliona evra.\n21:15 21.06.2022 (Osveženo: 21:25 21.06.2022)\n© AFP 2022 / GEORGE FREYElektrana, ilustracija\nSrpski član Predsedništva BiH Milorad Dodik rekao je da će se u Republici Srpskoj graditi dve elektrane na gas, instalisane snage po 600 megavata, što će obezbediti energetsku stabilnost Srpske u narednih 50 godina.\nDodik je rekao za ATV da će se elektrane graditi u Banjaluci, negde na prostoru gde je danas firma "Incel", kao i u blizini Prijedora, što je veoma zahtevna investicija od preko milijardu i po evra.\nOn je rekao da na tom planu treba rešiti mnogo stvari, ali da je Srpska odlučna da odradi taj posao, prenosi RTRS.\nOn je otkrio da je reč o zajedničkom projektu Srpske i Rusije u kome će Srpska biti manjinski partner uz obavezu da provede procedure, dok su Rusi zaduženi da sve finansiraju.\nOn je istakao da na tom planu u Sarajevu već nekoliko godina postoji zastoj u pogledu dobijanja dozvole da se iz Srbije pređe u Srpsku, preko granične linije.\n„U Sarajevu to namerno opstruišu“, dodaje Dodik.\nOn kaže da bi prepreke na putu gasifikacije, između Federacije i Republike Srpske, trebalo da otkloni razgovor premijera Srpske Radovana Viškovića i FBiH Fadila Novalića.\nVišković je ranije danas rekao da će Srpska dati saglasnost FBiH po pitanju zapadne gasne konekcije iz smjera Hrvatske preko Posušja u BiH, ukoliko taj entitet da saglasnost za istočnu konekciju, odnosno da se u okolini Bijeljine ili Pavlovića mosta izvrši konekcija ili prelaz ruskog gasa preko Drine iz Srbije.\nRanije je potpisan sporazum kompanija "Srbija gas" iz Novog Sada i "Gas- res" iz Banjaluke o zajedničkoj izgradnji gasovoda od Inđije preko Bijeljine - Banjaluke - Prijedora do Novog Grada. Planirano je da pristupna interkonekcija bude Novo Selo kod Bijeljine.\nGasovod će biti dugačak 325 kilometara, a okvirno procijenjena vrijednost projekta je oko 125 miliona evra.


Izrael bombardovao jug Gaze - Sputnjik Srbija\n05:14 13 Jun 2021\n13:40 07.05.2016 (osveženo 13:42 07.05.2016) Preuzmite kraći link\nIzraelska avijacija bombardovala je palestinske borce na jugu pojasa Gaze, koji već pet dana zaredom pokušavaju da pronađu podzemne tunele kako bi se probili do Izraela.\nNetanijahu: Golanska visoravan će zauvek ostati izraelska\nOva razmena vatre je postala ozbiljna pretnja da se obnovi sukob između Izraela i Hamasa, nakon dvogodišnjeg prekida vatre.\nPrema navodima izraelske štampe, iz sektora Gaze lansirana je raketa ka Izraelu, nakon čega su podignuti avioni kako bi bombardovali pozicije terorista.\nIstovremeno, predstavnici Hamasa saopštili su da je Izrael bombardovao dva objekta u gradu Han Junis na jugu pojasa Gaze, ali nije navedeno da li je bilo žrtava.\nRat u pojasu Gaze 2014. godine trajao je 50 dana, a za to vreme je prilikom bombardovanja i razmene vatre stradalo 2.100 Palestinaca i 70 državljana Izraela. Istovremeno, uništeno je desetine tunela koji su bili iskopani kako bi borci uspeli da uđu u Izrael.\nbombardovanje, Gaza, Izrael


JUGOREMEDIJA: Propala i druga prodaja | Novosti.RS\nJUGOREMEDIJA: Propala i druga prodaja\n04. 08. 2018. u 11:30\nNa oglas za učešće na licitaciji za zrenjaninsku "Jugoremediju" nije se javio niko. Licence za lekove, kao najvredniji deo imovine, zakupac odbija da vrati\nPOŠTO se do 2. avgusta, kada je istekao rok iz oglasa za uplatu depozita i preuzimanje dokumentacije za učešće na licitaciji, nije javio niko, propašće i druga prodaja zrenjaninske fabrike lekova "Jugoremedija" u stečaju - saznaju "Novosti".\n- U ponedeljak, 6. avgusta, prodaju ću zvanično proglasiti neuspelom. Ostaje da se dogovorim sa odborom poverilaca o daljim koracima i načinu unovčenja imovine stečajnog dužnika kako bi se oni namirili - potvrdio nam je stečajni upravnik Radovan Savić.\nNakon što je Privredni sud iz Zrenjanina prošle jeseni stopirao prodaju posrnule zrenjaninske farmaceutske kompanije, procenjujući da je preuranjena, prvi oglas proletos nije uspeo, jer nije bilo zainteresovanih kupaca. U ponovljenom oglasu, ostali su isti uslovi. "Jugoremedija" je ponuđena na prodaju kao pravno lice, sa imovinom procenjenom na skoro 3,9 milijardi dinara.\nPročitajte još: "Jugoremedija" pred kupcima i po treći put\nOsim nepokretnosti, opreme i mašina, među ponuđenom imovinom nalazi se i parnica za povraćaj dozvola za stavljanje u promet 22 preparata, koju privredno društvo u stečaju vodi protiv novosadskog "Union medika". Reč je o devet preparata koji predstavljaju specifiku - lekove zaštićene robnim žigom i 13 generičkih, za koje "Jugoremedija" poseduje kompletan tehnološki postupak. Njih je preuzela novosadska firma dok je bila zakupac pogona u Zrenjaninu i odbija da ih vrati.\n"Jugoremedija" iz vremena kada je radila\n- Dozvole su najvredniji deo imovine fabrike i bez njih "Jugoremedija" nikome ne treba. Na to ukazujemo od početka traženja vlasnika za ovu jedinu preostalu neprivatizovanu srpsku farmaceutsku kompaniju - kaže za "Novosti" Vladimir Pecikoza, predsednik odbora poverilaca.\nPoručujuje da će se odbor svim snagama suprotstaviti oboranju cene "Jugoremedije" i "nameštanju" prodaje novom gazdi za "tepsiju ribe". Očekuje da u svemu aktivnija bude i država, koja je vlasnik 47 odsto kapitala fabrike.\nDOLAZAK gazde u "Jugoremediju" priželjkuje i oko 2.500 malih akcionara, koji veruju da im akcije neće ostati bezvredni papiri.


“Uništićemo sav ološ koji zapad finansira”, Lukašenko za BBC pokazao da je neustrašiv u borbi protiv Zapada\n10. decembra, 2021 Vesti iz Sveta Napišite komentar\nReakcija beloruskog lidera u razgovoru sa novinarem BBC-ja postala je hit na društvenim mrežama, a mnogi su komentarisali da je ovo još jedan dokaz da je on simbol neustrašive borbe protiv Zapada koji celom svetu pokušava da nametne svoje vrednosti.\nTom prilikom beloruski lider priznao je da je moguće da su njegovi vojnici pomagali migrantima, a pokrenute su i mnoge druge teme. Na svako pitanje Lukašenko je imao odgovor, a posebno ga je uznemirilo i iznerviralo ono o nevladinim organizacijama.\nTaj deo intervjua počeo je sada da se širi internetom zbog Lukašenkove srčanosti, dok njegove pristalice na društvenim mrežama ističu da je Belorusiji potreban takav lider, koji se ne plaši Zapada i svakodnevnih pritisaka i koji ume da stane na put neprijateljima zemlje.\n,,Od jula je u Belorusiji ugašeno 270 nevladinih organizacija – konstatovao je novinar u snimku, na šta je predsednik Belorusije burno i spremno reagovao”.\nTagovi: aleksandar lukašenko - bbs - hit na internetu - predsednik belorusije - ućutkao novinara - zapad


KK CZ - saopštenje oko ulaznica za Makabi - ЦЗБГ портал\nKK CZ – saopštenje oko ulaznica za Makabi\nKK Crvena zvezda mts nikada od 2011.godine nije organizovano besplatno delio karte za svoje utakmice, jer je prihod od ulaznica važna stavka u budžetu kluba. Crvena zvezda mts se još jednom zahvaljuje svima koji su u četvrtak protiv Makabija došli i bodrili tim do nove velike pobede u EL.\nKK Crvena zvezda mts najoštrije demantuje glasine pojedinih „proverenih izvora” i takozvanih„botova” na društvenim mrežama u četvrtak uveče, da je klub organizovao podelu besplatnih karata pred utakmicu 4.kola Evrolige Crvena zvezda mts – Makabi FOX.\nJoš jednoj velikoj evroligaškoj pobedi predstavnika Srbije u najjačem evropskom takmičenju prisustvovalo je 8230 gledalaca, koji su u velikoj meri pomogli igračima na parketu da zabeleže novi trijumf, a klubu da prihoduje određena sredstva prodajom karata.\nKK Crvena zvezda mts ovim povodom reaguje samo iz dva razloga: kako bi demantovao neistinu, i zbog svih onih koji su se u četvrtak uveče našli u dvorani sa kupljenom ulaznicom za ovu evroligašku utakmicu.\nOd 2011.godine, i dolaska nove uprave, politika kluba po pitanju podele besplatnih ulaznica je ista! „Institucija” besplatnih ulaznica je iskorenjena i naši navijači znaju da kupovinom ulaznice direktno finansijski pomažu klubu da živi i održava standard koji je već godinama poznat, a to je borba za sve trofeje, jasan sistem po kome klub radi, i transparentno posluje.\nZato nas čudi pokušaj dezinformisanja javnosti sa temom „besplatna podela karata” i na ovaj način, tako svojstven nekima koji su tu „praksu” poklanjanja hiljada karata upražnjavali godinama.\nKK Crvena zvezda mts je od 2013.godine i utakmice Evrolige sa Lokomotivom iz Krasnodara u „Kombank Areni” svojim finansijskim izveštajem i objavljivanjem prihoda i rashoda sa te utakmice, uveo standard koji do tada nije bio upražnjavan, jer su se ovakve utakmice pre toga nazivale „praznicima košarke i poklonima gradu i Republici” koji donose čist gubitak. Možda baš zbog prakse koja sada nama pokušava da se pripiše?\nKK Crvena zvezda mts još jednom se zahvaljuje svima koji su svojim prisustvom u četvrtak u „Areni” pomogli igračima da izbore još jedan trijumf, uz razumevanje finansijske situacije i nemogućnosti mnogih da izdvoje novčana sredstva za velike evropske utakmice koje tokom jeseni igraju brojni klubovi našeg sportskog društva.\nTEREN ILI ULICA – PAZI NA KORAKE\nZvezda u trileru pobedila Makabi\nBy ganac, 17 минута ago


Bolonjski proces – AKOKVO\nBolonjska deklaracija je zajednička deklaracija evropskih ministara obrazovanja potpisana u Bolonji juna 1999. godine, a odnosi se na reformu sistema visokog obrazovanja Evrope i temelj je Bolonjskog procesa.\nOsnovni cilj Bolonjskog procesa je bio kreiranje Evropskog prostora visokog obrazovanja (European Higher Education Area – EHEA), radi unaprjeđenja zapošljavanja i mobilnosti stanovništva, kao i međunarodne konkurentnosti u EHEA.\nEHEA kao inicijativa formalno je pokrenuta 12. marta 2010. godine na Ministarskoj konferenciji u Budimpešti i Beču. Cilj ove inicijative je intenziviranje saradnje između institucija visokog obrazovanja širom Evrope i unaprjeđenje mobilnosti. Trenutno, ukupno 48 zemalja čini Evropski prostor visokog obrazovanja.\nCrna Gora participira u Bolonjskom procesu još od 2003. godine, a 2007. godine je, na ministarskoj konferenciji održanoj u Londonu, potvrđeno članstvo i status Crne Gore u tom procesu kao samostalne i međunarodno priznate države. Kroz participiranje u Bolonjskom procesu, Crna Gora potvrđuje i svoje djelovanje u Evropskom prostoru visokog obrazovanja.\nOsnovni zadatak visokog obrazovanja i implementacije Bolonjske deklaracije je da obezbijedi svakom svom studentu kvalitet koji omogućava znanje, sposobnosti i vještine koje ga čine konkurentnim, kako na lokalnom, tako i na regionalnom i globalnom tržištu rada.


MiG-35 dobio novi sistem zaštite - 04.03.2020, Sputnik Srbija\nRuska vazduhoplovna korporacija „MiG” je stvorila inteligentni sistem zaštite od prekoračenja maksimalnih opterećenja, koji se implementira u avionima MiG-29 i... 04.03.2020, Sputnik Srbija\nrusija, svet, vesti, mig\n© Sputnik / Evgeniй Odinokov / Uđi u foto-galeriju MiG-35\nKako naglašavaju iz ove kompanije, nova tehnologija će povećati bezbednost pilotiranja i omogućiti pilotu intenzivniju vazduhoplovnu borbu bez skretanja pažnje na komandnu tablu. Tehnologija je konkretno predviđena za avione MiG-29M/M2 i MiG-35.\n„Povećanje automatizacije, praktičnosti i bezbednosti pilotiranja su naši prioritetni ciljevi. Implementacija novog inteligentnog automatizovanog sistema zaštite od prekoračenja maksimalnih opterećenja je već u toku na našim modernim avionima”, izjavio je generalni direktor „MiG-a” Ilja Tarasenko.\nNovim sistemom je predviđena mogućnost prekoračenja kritične opterećenosti u rasponu od 1-2G zbog primene dodatne sile na upravljačkoj palici aviona, kao i privremenog ili potpunog gašenja ovog sistema.\nMiG-35 je opremljen novim motorima, a letelice imaju mogućnost da dopunjuju gorivo u vazduhu i da preuzmu ulogu tankera.\nKorporacija „MiG“ je ranije objavila detaljne tehničke karakteristike najnovijeg lovca MiG-35, navodeći da je ovaj lovac najbolji u toj klasi aviona.


Unapređenje saradnje na planu daljeg zapošljavanja na lokalnom nivou | MINA\nNaslovnica MINA Business Unapređenje saradnje na planu daljeg zapošljavanja na lokalnom nivou\nPodgorica, (MINA-BUSINESS) – Unapređenje međusobne saradnje na planu daljeg zapošljavanja na lokalnom nivou u Crnoj Gori, jedan je od ciljeva sastanka predstavnika kancelarija Međunarodne organizacije rada (MOR) iz Bosne i Hercegovije (BiH) i Crne Gore i Zavoda za zapošljavanje (ZZZ).\nIz MOR-a je saopšteno da su predstavnici te dvije institucije danas razgovarali o projektu World of Work in Montenegro: Paving the road to recovery.\n„Radi se o nastavku prethodnog projekta finansiranog od Vlade Ujedinjenog Kraljevstva, a koji je počeo sa implementacijom krajem avgusta ove godine. Na sastanku je akcentirana najizazovnija aktivnost za implementaciju ovog projekta, pilotiranje mjere za lokalna partnerstva za zapošljavanje“, navodi se u saopštenju.\nOva aktivnost je, kako su objasnili, usmjerena na uključivanje osoba izloženih riziku na radu, kao i na mogućnosti za vansezonsko zapošljavanje.\n„Predstavnice MOR-a su u protekloj sedmici, u vezi sa ispitivanjem mogućnosti vansezonskog zapošljavanja, finalizovale specifičnu teritorijalnu dijagnostiku, prema već utvrđenoj metodologiji za ove intervencije, a sa ciljem obezbjeđivanja izbora najboljih opština u kojima će se aktivnosti realizovati“, dodaje se u saopštenju.\nImajući na umu komplementarnost aktivnosti ZZZ-a sa tom aktivnošću, kao i ophodnost ove intervencije uz aktuelni ekonomski trenutak, sastanak je realizovan sa ciljem unapređenja međusobne saradnje na planu daljeg zapošljavanja na lokalnom nivou u Crnoj Gori.


Za građevinsku dozvolu 179 dana - M-Kvadrat\nZa građevinsku dozvolu 179 dana\nBiH se po lakoći poslovanja na listi “Doing Business 2017” našla na 81. mjestu, od 190 rangiranih svjetskih zemalja, čime je nazadovala za dvije pozicije u odnosu na prošlogodišnji izvještaj, objavila je Grupacija Svjetske banke\nIz tog izvještaja je vidljivo da je BiH ponovo ubjedljivo najlošije rangirana zemlja regiona, ali i cijele Evrope, što domaći ekonomisti smatraju nezasluženim i ocjenjuju da se radi o predrasudama onih koji sastavljaju ovakve izvještaje.\nTako je po indikatoru započinjanja biznisa BiH pozicionirana na 174. mjestu, što je napredak za jednu poziciju u odnosu na prethodni izvještaj. U okviru tog indikatora, za pokretanje biznisa u BiH potrebno je 12 procedura i 65 dana, dok je na dobijanje građevinske dozvole potrebno čekati 179 dana i proći čak 15 procedura.\nPored toga, BiH je loše rangirana i kada je u pitanju dobijanje priključka za struju, te se nalazi na 123. mjestu, a za to je u BiH potrebno čak 125 dana i osam procedura.\n“Kod registracije imovine, BiH zauzima 99. mjesto, i za to je potrebno sedam procedura i 24 dana. U segmentu dobijanja kredita zauzima 44. poziciju, a kod zaštite manjinskih investitora 81. mjesto”, navodi se u ovom izvještaju.\nKada je u pitanju rješavanje nesolventnosti, BiH se nalazi na 41. poziciji, a za taj proces je potrebno tri godine i tri mjeseca. Ako je za utjehu, BiH je najbolje rangirana u trgovini s inostranstvom, gdje zauzima 36. mjesto.\n“BiH je olakšala pokretanje biznisa smanjenjem uplaćenog minimalnog kapitala za društva s ograničenom odgovornošću i povećanjem efikasnosti notarskog sistema. Takođe, plaćanje poreza je olakšano ukidanjem naknade za turističke zajednice, pa je u tom segmentu BiH napredovala za 18 pozicija”, navodi se, između ostalog, u ovom izvještaju.\nIpak, Goran Radivojac, profesor Ekonomskog fakulteta Univerziteta u Banjaluci, smatra da stanje u BiH nije baš toliko loše kao što je to prikazano u ovom izvještaju, te misli da u svemu tome ima predrasuda od strane onih koji takve izvještaje prave.\n“Ako uzmemo samo priključak struje, pitanje je gdje je lokacija i da li uopšte postoje infrastrukturni uslovi za taj priključak. Mi moramo priznati da jesmo u dobroj mjeri nesređeno društvo, ali stiče se utisak da tu ima dosta predrasuda o nama. Drugi nas vide tako, a bez da su provjeravali kako je”, rekao je Radivojac. Napominje da ne tvrdi da je u BiH sve “divno i bajno”, ali misli da je BiH nezasluženo na zadnjoj poziciji u regionu i Evropi, jer ima definitivno zemalja kod kojih je stanje gore nego u BiH.\nU prilog tome, Radivojac ističe da je u RS proces registracije firme i započinjanja biznisa u velikoj mjeri pojednostavljen. Inače, na čelu liste “Doing Business” i u ovom izvještaju, kao i u prošlogodišnjem, našao se Novi Zeland, dok je Singapur preuzeo drugo mjesto od Danske, koja je sada na trećoj poziciji. Zatim slijede Hong Kong, Južna Koreja i Norveška, pa Velika Britanija i SAD, dok je Švedska na devetoj, a Makedonija na desetoj poziciji, koja je time postala lider u regionu po lakoći poslovanja. Na začelju ove liste, koja je obuhvatila 190 zemalja svijeta, nalaze se Venecuela, Libija, Eritreja, te Somalija na posljednjoj poziciji.\n51 Crna Gora\nNaredni članakZa projekat zaštite od poplava Drine 40.320.000,00 KM


ЕВО КОЈЕ ОРУЖЈЕ СРБИЈА МОЖЕ ДА КУПИ ОД ИЗРАЕЛА\nEVO KOJE ORUŽJE SRBIJA MOŽE DA KUPI OD IZRAELA\nSrbija ima dovoljno novca da kupi naoružanje od Izraela, a gledano iz ugla spoljne politike, važno je da ta nabavka bude vredna. Na meniju koji nudi Izrael Srbija će sigurno pronaći nešto što joj treba, kaže za Sputnjik vojni analitičar Aleksandar Radić i posebno izdvaja raketni sistem Spajk.\nSrbija namerava da kupi oružje od Izraela, izjavio je Aleksandar Vučić u intervjuu „Džeruzalem postu“. Predsednik Srbije je tokom učešća na konferenciji Američko-izraelskog saveta za javne poslove u Vašingtonu istakao da neće biti reč o maloj isporuci oružja.\nNa pitanje o kakvom naoružanju bi moglo da se radi vojni analitičar Aleksandar Radić kaže da pre svega treba reći da je u spoljnoj politici koju Srbija vodi nabavka naoružanja i vojne opreme zapravo sredstvo za dolazak do referenci. Kao vojno neutralni, moramo da napravimo čvršću spoljnopolitičku vezu sa mnogim zemljama, a najbolje je od te zemlje kupiti naoružanje, kaže Radić i dodaje da je pored nabavki iz Rusije, poslednjih godina aktuelna i kupovina Erbasovih helikoptera za vojsku i policiju, ali da se Srbija na tome nije i neće zaustaviti.\n„Kupljeno je i belgijsko oružje, automatske puške i puškomitraljezi, potpisani su ugovori sa Kinom za bespilotne letelice i transfer tehnologije za bespilotne letelice srpske proizvodnje. Sa francuskom industrijom dogovorena je saradnja u modernizaciji srpskih borbenih sistema, kupljene su protivavionske rakete“, podseća Radić.\nOn ističe da Srbija ima novac za kupovinu naoružanja iz Izraela. Prema njegovim rečima, u naredne tri godine na raspolaganju za nabavku naoružanja i vojne opreme i modernizaciju je više od 530 miliona evra budžetskih sredstava. S tim što postoji mogućnost da se rebalansom budžeta obezbede dodatna sredstva. „To je ozbiljan novac za Srbiju, ali i u odnosu na regionalna izdvajanja“, kaže on.\nKada pogledamo listu onoga što Izrael pravi i onoga što bi Srbiji trebalo, Radić smatra da bi verovatno najbolje bilo kupiti protivoklopni raketni sistem Spajk. Reč je o sredstvu koje koriste brojne zemlje, a mnoge ga upravo traže. Radić objašnjava zašto:\n„Efikasno je, postoji u više modela sa visokim nivoom unifikacije i zajedničkih delova, od prenosnog protiv okopnog sredstva, do onog koje se nalazi na oklopnom vozilu. Moguće je zamisliti da se koristi na Lazaru 3. Izrael nudi i sredstva za elektronsko izviđanje i protivelektronska dejstva, tu imaju tradicionalno snažne reference. Naše obaveštajno – bezbednosne službe su od njih kupovale specifična sredstva, a to bi privuklo i pažnju javnosti, jer je reč o sredstvima koja omogućavaju prisluškivanje komunikacija“, objašnjava on.\nU treću kategoriju sredstava koje bi Srbija mogla da kupi mogu da se stave osmatrački radari. Sredstva PVO su ozbiljan izvozni artikl Izraela, ali s obzirom da je upravo kupljen sistem Pancir S1, a bilo je najava sličnog aranžmana sa Kinom, Radić kaže da ćemo videti da li i na tom polju postoji neka ambicija naše države.\nOn dodaje da bi vodeći zadatak u eventualnom projektovanju modernizacije imao Vojno tehnički institut, ali da ne treba zaboraviti da on mora da traži oslonac u stranoj tehnolgiji, jer domaća ove vrste ne postoji.\n„Ako ugovore koji se potpisuju gledamo iz ugla spoljne politike, onda je važno to što je predsednik rekao – da te nabavke vrednosno budu relevantne, manje je važno koja će sredstva biti kupljena, na meniju koji nude Izraelci, Srbija će sigurno pronaći nešto što joj treba“, zaključuje Aleksandar Radić u razgovoru za Sputnjik.\nsrbi kupuju oruzije od putina od evreja a navezli punu srbiju nema vise dase stavi i parkira nema mesta ni prostora , zato dolaze emigranti u srbiju i ulaze u kuce sami niko ih ne zaustavlja granice prazne nide vojnika nema ni uvoznog mudernog oruda ruskog sve u svemu istoruja lepo pise SRBI SU LUD NAROD///\nNas od Izraela treba da jedino interesuje samo AB radi odvraćanja i ništa više. Za nabrojano šarenilo oružja i njegovih rezervnih delova moraće cela Srbija da ide po celom svetu,pa neznam ko će ostati na pragu domovine. Nakon svega toga uveženog iz celog sveta najveći profit će ipak imati kinesko smederevska čeličana koja će plaćati za kilo 20 dinara.\nBravo, a cena je da se i mi premetnemo u neki IDLIB ili ISIS, pa da vojujemo za Izrael, novi svetski poredak da bi se na kraju u Jerusalimu na brdu Morija zacario sam Sotona. Slušajte želju Izraela i Amerike pa ćete sa đavolom saditi tikve. Biti prijatelj, sećati se na stradanja sa braćom jevrejima i braćom romima, lepo je za pravoslavnog srbina i poturiti se Americi, sve je to lepo ali do zla pogubno kada uzmete i njihovo oružje. Jer su i dolari u našim rukama njihovi i oružje takođe pa i mi postajemo obavezni da im služimu. De bre Srbine! Osvesti se.\nZa šta će Vučiću bespilotne izraelske letelice sa noćnim navođenjem? Da gađa Tačija i Haradinaja u zadnjicu?\nBolje bi mu bilo da se ipak zadrži samo na molitvama postradalim Srbima, Jevrejima i Romima na onim mestima na kojima se zna da su stradali. To će biti mnogo jeftinije i spašćemo se od Lukavog.\nDaj nešto kupite i od Somalije. Što šarenije, to manje vojska ,a više cirkus ...


Više stotina taksista u protestnoj vožnji - Novi Sad\nViše stotina taksista u protestnoj vožnji\n16:10:00 08.10.2019, Komentara: 0\nNovi Sad – Novosadski taksisti započeli su danas proteste i time se pridružili kolegama iz Beograda. Više stotina automobila krenulo je u 13 časova u protestnu vožnju glavnim novosadskim saobraćajnicama u znak solidarnosti sa kolegama u Beogradu. Najavljuju da će na isti način protestovati svakodnevno do ispunjenja njihovih zahteva.\nPredsednik Ugovorene privredne taksi komore Vojvodine Radenko Vidaković ispričao je za N1 da je CarGo u Novom Sadu otvorio kancelarije, zvao neke od aktivnih taksista. Prema njegovim rečima, ukoliko CarGo dobije dozvolu da radi u Beogradu, nastaće problem. Njegov kolega iz Udruženja Aleksandar Golubović ističe da je za njih glavni problem nelojalna konkurencija.\nU Beogradu su taksisti sedmi dan na dva sata blokirali centralne ulice. Oni pokušavaju da nateraju vlasti da sa tržišta eliminiše CarGo koji, kažu, ne posluje u skladu sa Zakonom o prevozu putnika u drumskom saobraćaju\nNovosadski taksisti prošli su glavnim novosadskim ulicama i bulevarima, ali veće gužve u saobraćaju nije bilo, pošto policija nije dozvolila da se kreću u koloni bez zaustavljanja na crvenom svetlu na semaforu. Oni su se okupili u 12:30 časova na okretnici na Mišeluku i od 13 časova krenuli u vožnju trasom Mosta slobode, Bulevara oslobođenja, Bulevara Jaše Tomića, Kisačke, Jovana Subotića, Šafarikove, Uspenske, Bulevara Mihajla Pupina, Žarka Zrenjanina, Stražilovske, Bulevara cara Lazara, Fruškogorske do Štranda, gde su bili oko 14 sati.\nZa naredne dane najavljuju istu rutu i istu satnicu protestnih vožnju.\nU protestu učestvuju udruženja Pan taksi, Crveni i Red taksi, MB taksi, Naš taksi, Maksi Novosađani, VIP taksi, Siti taksi, SOS taksi, Delta taksi i Taksi Vojvođani.\nNed 18° - 32° Mogući pljuskovi\nPon 18° - 32° Pretežno sunčano


Oliver Dulić: Srbiji će uskoro da dobije stabilnu i proevropsku vladu\nSrbija će uskoro dobiti stabilnu, proevropsku vladu, najavio je danas predsjednik Skupštine Srbije, Oliver Dulić, tokom Evropske konferencije predsjednika parlamenata koja se danas i sutra održava u Strazburu. Za predsjednika srpskog parlamenta je ovaj skup dobra prilika da se, kako kaže, ponove srpski stavovi o Kosovu.\nUčestvujući na skupu predsjednika parlamenata država članica Savjeta Evrope u Strazburu, predsjednik Skupštine Srbije je izjavio kako je kolegama, medju kojima vlada veliko inetresovanje o prilikama u post-izbornoj Srbiji, prenio procjenu kako će zemlja uskoro da dobije stabilnu, proevropsku vladu.\nTakva vlada će, uvjeren je Dulić, biti u stanju da nastavi sa provodjenjem započetih reformi, popravljanjem ekonomskih prilika u Srbiji, da ubrza evropske integracije ali i da traži zaštitu teritorijalnog integriteta i suvereniteta.\nOn skup predsjednika parlamenata vidi kao dobru priliku da se iznesu stavovi zvaničnog Beograda o, kako kaže, svim otvorenim pitanjima, medju kojima je posebno pitanje Kosova. Okupljanje prvih ljudi parlamenata članica Savjeta Evrope, koje se održava svake druge godine, ovaj put će biti rekordno po broju prisutnih predsjednika parlamenata- srpska delegacija će, najavio je Dulić, nastojati da uspostavi što više kontakata sa parlamentima sa kojima do sada nije bilo značajnije saradnje.\nS tim u vezi, predsjednik Skupštine Srbije je izrazio nadu da će i naredni sastav Skupštine nastaviti sa razvijanjem saradnje sa parlamentima zemalja članica Savjeta Evrope.\nUz ovo, očekuje se da će i ministri spoljnih poslova EU, koji se u ponedjeljak okupljaju u Briselu, ponoviti nadu da će Srbija u najskorije vrijeme da dobije čvrstu, proevropsku vladu, sposobnu i spremnu da povede zemlju u narednu fazu evropskih integracija.


Sretenje označilo kraj praznika: Počelo uklanjanje novogodišnje rasvete - Stil magazin\nSretenje označilo kraj praznika: Počelo uklanjanje novogodišnje rasvete\nUtrošak električne energije na dnevnom nivou bio je 20 kilovata veći nego prošle godine\n17.02.2017. u 18:39\nFoto: Beta\tU Beogradu danas počinje uklanjanje novogodišnje rasvete, rečeno je u Gradskoj upravi.\nRasveta će prvo biti ugašena, a za 15-ak dana sa svih lokacija biće i uklonjena.\nKako navode u Gradskoj upravi, utrošak električne energije na dnevnom nivou bio je 20 kilovata veći nego prošle godine, iako je rasveta bila postavljena na skoro duplo više lokacija nego prošle godine.\nUklanjanjem nogovodišnjeg osvetljenja zvanično se završava višemesečna manifestacija "Beogradska zima".\nDirektor Beokom servisa Darko Glavaš ranije je rekao da uklanjanje novogodišnje rasvete počinje odmah posle Sretenja.\nOve godine je za kupovinu novogodišnjeg osvetljenja bilo uloženo oko 150 miliona dinara, dok je za struju potrošeno oko 2,1 milion dinara.\nKompletna rasveta postavljena za doček Nove godine bila je štedljiva, dodao je Glavaš.\nZa ovu Novu godinu rasveta je bila postavljena na 51 lokaciji, što je skoro duplo više nego za prošlu.\nfacebook: 53 komentara: 0 Autentična i iskrena: Pre 6 godina oprostili smo se od ove velike umetnice (VIDEO)\nfacebook: 0 komentara: 0 Forbs objavio listu najplaćenijih televizijskih zvezda na svetu


Tanjug 16. juna 2019. 20:12\nZAGREB – Finska kompanija Patria zainteresovana je za osnivanje Centra za održavanje, popravak i remont aviona i helikoptera u Vazduhoplovno tehničkom centru u Velikoj Gorici, o čemu se vode intenzivni pregovori sa predstavnicima hrvatskog Ministarstva privrede, rečeno je u finskoj kompaniji.\n„Predstavnici Patrije posetili su ZTC kako bi videli u kakvom je stanju kompanija i utvrdili mogućnosti buduće saradnje. Isto tako, pozvali smo tehničko osoblje ZTC-a u nordijske zemlje kako bi se upoznali s mogućnostima Patrije u održavanju helikoptera i vojnih aviona“, rekla je portparolka kompanije Brigita Salonen Jutarnjem listu.\nPrema njenim rečima kompanija želi da uspostavi dugoročno partnerstvo sa državnim kompanijama koje se bave poslovima održavanja, remonta i popravki u Evropi.\nU Ministarstvu privrede potvrdili su da su predstavnice Patrie boravili u Hrvatskoj i da su posetili Vazduhoplovno-tehnički centar kako bi se upoznali s mogućnostima i kapacitetima same kompanije i razmotrili mogućnost potencijalne buduće suradnje.\nInače finska kompanija u svom portfelju ima i deo Aviation u kojem se rade poslovi održavanja civilnih i vojnih helikoptera i borbenih aviona F18 koje koristi finska vojska, a Patriji je hrvatska kompanija interesantna zbog budućih većih poslova održavanja hrvatskih helikoptera Kiowa, Bell i Black Hawk.


Japan poziva na stvaranje trgovinskog pakta 16 zemalja zbog protekcionizma SAD\nTokio / Foto: Pixabay.com\nJapanski premijer Šinzo Abe pozvao je juče članice inicijative Sveobuhvatno regionalno ekonomsko partnerstvo (RCEP) na hitno zaključivanje trgovinskog pakta koji bi garantovao slobodnu i poštenu trgovinu u vreme sve većeg protekcionizma predsednika SAD Donalda Trampa.\nJapan sa Singapurom predsedava inicijativom RCEP, koju čini 10 članica Asocijacije država jugoistočne Azije (ASEAN), kao i Japan, Južna Koreja, Kina, Indija, Australija i Novi Zeland. Na sastanku ministara trgovine članica RCEP u Tokiju, Abe je rekao da bi pakt tih 16 zemalja koje zajedno čine polovinu svetske populacije imao ogroman potencijal rasta, prenosi AP. “Dok se suočavamo sa zabrinutošću povodom rasta protekcionizma u svetu, svi mi u Aziji moramo da se ujedinimo i naša budućnost zavisi od toga možemo li da nastavimo s isticanjem našeg najvažnijeg principa slobodne i fer trgovine”, kazao je Abe. Japan teži da bude lider u oblikovanju novog pakta kao alternative Transpacifičkom partnerstvu (TPP), trgovinskom sporazumu 11 zemalja od Čilea do Novog Zelanda iz kojeg je Tramp izveo SAD. Tokio se nada da bi pakt članica RCEP mogao da bude zaključen do kraja godine, ali je i oprezan po pitanju uticaja Kine, koja nije deo TPP, ali ima ključnu ulogu u RCEP.\nInače, Tramp je ove godine uveo visoke takse na uvoz čelika i aluminijuma u SAD i zapretio da će tome dodati i automobile kako bi smanjio američki trgovinski deficit. Pogođen carinama, Japan je Svetskoj trgovinskoj organizaciji preneo da će možda uzvratiti SAD uvođenjem taksi na uvoz američke robe u vrednosti od oko 50 milijardi jena (450 miliona dolara). Japan je upozorio Ministarstvo trgovine SAD da bi povećanje carina na uvoz automobila moglo da ugrozi stotine hiljada američkih radnih mesta koja su stvorile japanske kompanije povezane s automobilskom industrijom, što bi vodilo katastrofi američke i svetske ekonomije.\nVučić misli da “svi” treba da mrzimo one koje nam narede ili ne mrzimo ove koje nam zabraneProtesti u Atini i Solunu zbog Makedonije


IDC: Isporuka PC uređaja beleži globalni rast tokom prvog tromesečja - BIGportal.ba\n13 Aprila, 2021 13 Aprila, 2021 0117\nGlobalna isporuka računara, uključujući tradicionalne desktop uređaje, laptopove i radne stanice, zabeležila je rast na godišnjem nivou od 55,2% tokom prvog tromesečja 2021, prema istraživanju analitičke kompanije IDC.\nOstvarena je isporuka od preko 84 miliona računara na globalnom nivou, što predstavlja manji pad od osam procenata u odnosu na četvrto tromesečje 2020. godine. Dok su sekvencijalni padovi isporuke uobičajeni za prva tromesečja, ovako mali pad nije viđen još od 2012. godine, kada je PC tržište imalo pad od 7,5 procenata tokom prva tri meseca.\nKonstantan preporod PC tržišta, kao i povećanje prosečnih prodajnih cena, prvenstveno je predvođeno rastom u gejming segmentu, kao i potrebom za laptopovima za poslovnu i edukativnu upotrebu.\nDetaljniji pregled stanja na PC tržištu možete pogledati u izveštaju kompanije IDC u linku izvora.


Tanjug 30. avgusta 2018. 16:55\nBEOGRAD – Ministar državne uprave i lokalne samouprave Branko Ružić i ministar unutrašnjih poslova Liberije Varni Sirlif razgovarali su danas o promenama u radu uprave kako bi se stvorio efikasniji, profesionalniji i moderniji servis građana.\nTema razgovora bile su i mogućnosti za saradnju dve države u pogledu stručnog usavršavanja službenika, poljoprivrede i zadrugarstva.\nSirlif je istakao da Liberija teži jačoj decentralizaciji u funkciji efikasnijeg zadovoljavanja potreba građana, kao i da nastoji da razvije zadrugarstvo kao vid udruživanja individualnih poljoprivrednih proizvođača.\nRužić je rekao da je u Srbiji značajno promenjen zakonodavni okvir kako bi se povećala transparentnost rada uprave i obezbedilo veće uključivanje građana u donošenje politika i odluka.\n„Osnov svake reforme koju ovde sprovodimo, a koja se odnose na sistem javne uprave, je građanin Srbije, pre svega“, kazao je ministar i dodao da su njihove potrebe uvek na prvom mestu.\nNavodeći da je za svaku promenu potrebna odlučnost i politička volja, Ružić je rekao da naša uprava pre četiri godine nije ni nalik ovoj danas, kao što ni ova danas neće ličiti na onu sutra, jer je reforma stalni proces i „mi koji služimo građanima moramo uvek da pratimo trendove i osluškujemo njihove potrebe“.\nMinistri su razmatrali i mogućnost saradnje u oblasti stručnog usavrašavanja javnih službenika, posebno imajući u vidu da je Srbija donela Zakon o Nacionalnoj akademiji, kao jedan od rezultata uvođenja sistemskog usavršavanja.\nRužić je ministru Sirlifu zahvalio na tome što je njegova zemlja povukla priznanje jednostrano proglašene nezavisnosti Kosova i zauzela neutralnni stav po ovom pitanju do dostizanja konačnog rešenja.\n„Mi takvu odluku smatramo podrškom u nastojanjima da se nađe najprihvatljivije rešenje“, rekao je Ružić.


🚗 Urgupa najam automobila od 8099 RSD / 314 TRY nedeljno\nNajam Automobila Urgupa\nUrgupa Najam Automobila\nIzaberite lokaciju / Unesite prvo slovo Uruacu Centar\nJeftini Auto Iznajmljivanje Urgupa\nŠta dokumentacija mi je potrebno da rent a car u Urgupa\nNajbolji način da se otkrije Urgupa je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Urgupa. Rentalcargroup.com radi sa brojnim Rent a car kompanija u Urgupa.\nKorisne informacije Urgupa\nRent a car kompanija u Urgupa\nPogledajte ispod zadnjih 5 pregleda kupaca. Naši klijenti ocijenio Urgupa Najam vozila sa prosekom od 0.00 na osnovu 0 ocene.


RTCG - Radio Televizija Crne Gore - Nacionalni javni servis :: Politika :: Izbor Stankovića pokazao dubinu krize pravosudnog sistema\nSNP 08. 10. 2019. 19:19 >> 19:18 0\nIzbor Stankovića pokazao dubinu krize pravosudnog sistema\nIzbor Ivice Stankovića za vršioca dužnosti vrhovnog državnog tužioca pokazao je svu dubinu krize u kojoj se nalazi pravosudni sistem Crne Gore, ocijenjeno je iz Socijalističke narodne partije.\nOni su ukazali da ni objavljena komunikacija Duška Kneževića i Stankovićevog dojučerašnjeg čovjeka od povjerenja, sekretara VDT-a Nenada Vujoševića, nije bila dovoljna da ubijedi članove Tužilačkog savjeta da uskrate podršku prvom čovjeku crnogorskog pravosuđa.\n„Nadali smo se da će Stanković imati dovoljno hrabrosti i digniteta da sam podnese ostavku i na taj način skine ljagu sa svog imena i sa funkcije koju pokriva, ali se to nije desilo. Umjesto toga, Tužilački savjet je, kao apsolutno podanički aparat, na sebe preuzeo odgovornost za afere koje mjesecima unazad potresaju našu državu“, kazali su iz SNP-a.\nOni su rekli da najave nekih članova Tužilačkog savjeta da će preispitati podršku Stankoviću ukoliko se u roku od tri mjeseca dokaže da je bio umiješan u korupcionaške afere ne daju mnogo nade da će se pomenuta situacija razriješiti na valjan način.\n„Tako smo, pored neustavno izabrane predsjednice Vrhovnog suda, sada dobili i vršioca dužnosti vrhovnog državnog tužioca opterećenog kriminalnim hipotekama, a ovakvo stanje će se vjerovatno produžiti u nedogled, odnosno do onog trenutka kada DPS-u bude odgovaralo da se isto promijeni“, naveli su iz SNP-a.\nDo tada će, smatraju, građani države koja je prva na listi čekanja za prijem u EU trpjeti posledice neodgovornog i neozbiljnog djelovanja čelnika vlasti.\nStanković se sastao sa ambasadorom Holandije\nZaključeno 167 sporazuma o priznanju krivice\n18. 05. 2017. 1


Nuklearni dil s Iranom biće glavna tema susreta Bajden-Benet\nTanjug 18. avgusta 2021. 22:00\nJERUSALIM – Obustavljeni nuklearni pregovori sa Iranom biće u vrhu dnevnog reda predstojećeg susreta američkog predsednika Džozefa Bajdena i izraelskog premijera Naftalija Beneta 26. avgusta u Beloj kući.\n„Predsednik Bajden i premijer Benet razgovaraće o kritičnim pitanjima vezanim za regionalnu i globalnu bezbednost, uključujući Iran“, navela je predstavnica Bele kuće Džin Psaki u zvaničnom saopštenju najavljujući prvi tete-a-tete sastanak dvojice lidera, prenosi Rojters.\nPregovori između Teherana i šest svetskih sila o oživljavanju nuklearnog sporazuma iz kojeg je pre tri godine istupio Bajdenov prethodnik Donald Trampa u zastoju su od početka aprila.\nIzraelski političar Naftali Benet, nacionalista na čelu vladajuće koalicije koja je preuzela vladu Izraela u junu, protivi se oživljavanju ovih pregovora sa Iranom, jer smatra da bi ta zemlja sa nuklearnim naoružanjem predstavljala „egzistencijalnu prijetnju“ Izraelu.\nIako zvanični Teheran negira da pokušava da se nuklearno naoruža, u izveštaju Agencije za atomsku energiju UN (IAEA) u koji je imao uvid dopisnik Rojtersa, navodi se da Iran ubrzava postupak obogaćivanja uranijuma skoro do nivoa potrebnog za izradu atomskog oružja.\nRegionalne tenzije dodatno su porasle zbog napada izvedenog 29. jula kod obale Omana na tanker pod kontrolom Izraela za koji su i Izrael, SAD i Britanija okrivili Teheran, ali i zbog sukoba koji se ponovo rasplamsao između izraelske vojske i libanskog, pro-iranskog pokreta Hezbolah.\nIran poriče bilo kakvu umešanost u napad bespilotnim letelicama u kojem su poginula dva člana posade tankera.\nRazgovorima u Beloj kući 26. avgusta predhodio je sastanak posvećen Iranu između izraelskog premijera Naftalija Beneta i direktora CIA Vilijama Brnsa.


Crnadak predlaže formiranje saveza za EU\nMinistar vanjskih poslova BiH Igor Crnadak izjavio je da je u BiH potrebno formirati savez za EU, kojeg bi činili predstavnici vlasti i opozicije na nivou entiteta i BiH.\nOn kaže da bi ovim savezom trebalo da se razdvoje unutrašnjopolitičke borbe od evropskog puta.\n"Treba da se u vezi puta ka EU pokažemo jedinstveni i građanima ponudimo korisna riješenja", rekao je Crnadak novinarima na Jahorini pred početak dvodnevne konferencije "Efekti predsjedavanja BiH Savjetom Evrope - kako ubrzati evropski put BiH?" u organizaciji Ministarstva inostranih poslova BiH.\nCrnadak je ocijenio da je BiH dobro uradila svoj posao za vrijeme šestomjesečnog predsjedavanja Savjetom Evrope, što je skup svih dosadašnjih ocjena.\n"Pokazala se kao vjerodostojan partner na evropskoj političkoj sceni. Vratili smo povjerenje i ovo će biti podstrek za EU integracije. Očekujem da na ovoj konferenciji čujem korisne ideje kako da ubrzamo put ka EU", istakao je Crnadak.\nOn smatra da preostali uslovi za podnošenje kredbilne aplikacije za kandidatski status BiH u EU nisu nerješivi problem, dodajući da tu ne vidi nikakve prenose nadležnosti, niti nešto suprotno Ustavu i zakonima.\n"Veliki dio posla oko mehanizma koordinacije je završen, ostalo je da se još manji dio toga privede kraju i riječ je o detaljima. Očekujem da ćemo postići širi konsenzus o ovom pitanju", naveo je Crnadak.\nKada je riječ o prilagođavanju trgovinskog dijela Sporazuma o stabilizaciji i pridruživanju, Crnadak je istakao da su Predsjedništvo i Vijeće ministara BiH završili svoj dio posla, te da je Evropska komisija spremna da učestvuje u razgovorima.\n"Na prošlosedmičnom prvom sastanku Savjeta za stabilizaciju i pridruživanje između BiH i EU u Briselu dogovoreno je da se u roku od sedam do 10 dana dogovori prvi sastanak. Polako približavamo stavove na obostrano zadovoljstvo i BiH i EU", zaključio je Crnadak.


Rukometaši Radničkog dočekuju Zvezdu | InfoKG - Gradski portal - Kragujevac - Najnovije vesti\nRukometaši Radničkog dočekuju Zvezdu\n10:00 | Petak, 01 10 2021\nPriliku da isprave loš dan iz duela sa Obilićem, rukometaši Radničkog imaju sutra od 19 časova u hali Jezero, kada će u okviru 3. kola Arkus lige ugostiti protivnika po meri, ekipu Crvene zvezde iz Beograda. Samo ime i tradicija protivnika, kao i rivalitet koji vlada, garantuju sjajnu rukometnu predstavu u kojoj će Kragujevčani pokušati da zadrže oreol nepobedivosti na svom terenu.\n“U goste nam dolazi Crvena zvezda, klub u kome sam proveo lepih godinu dana. Imali su loš start sezone, vezali dva poraza, tako da će sigurno doći sa namerom da upišu prve bodove. Što se nas tiče, pružili smo lošu partiju u prošlom kolu i verujem da ćemo ponoviti igru iz prve utakmica i vratiti se na pobednički kolosek. U ovakvim duelima, sa ovakvim protivnikom, ne odlučuje uvek trenutna forma. Spremni smo i maksimalno motivisani da pred našim navijačima, koje ovim putem pozivam da budu uz nas, uknjižimo nove bodove”, najavio je sutrašnji derbi, krilni igrač Radničkog Bogdan Utvić.\nZa navijače Radničkog i ljubitelje rukometa je obezbeđen direktan prenos utakmice na YouTube kanalu Arkus liga.\nRadnički silno motivisan čeka šampiona 11:00\nRadnički do trijumfa u završnici meča 14:30\nRadnički preko Obilića do novih bodova 11:30\nFudbaleri Radničkog 1923 dočekuju Napredak 15:00\nRemi Radničkog sa Primorcem na startu Regionalne lige 07:00\nRadnički brani tron Regionalne lige 11:00\nKragujevačkim tekvondistima 25 medalja u Novom Sadu 14:30\nOK Radnički raskinuo saradnju sa Kobiljskim 16:00


Nagradna igra na Instagram profilu TO Budve\nPovodom novogodišnjih praznika, u vrijeme darivanja, Turistička organizacija opštine Budva će iznenaditi svoje pratioce na društvenoj mreži Instagram.\nPripremljena su tri vrijedna poklon iznenađenja koji će dobitnicima biti poslati na kućnu adresu. Riječ je o autentičnim poklonima koji nose potpis umjetnika iz Budve, onih kojima je Budva bila inspiracija.\nPotrebno je da korisnici društvene mreže Instagram zaprate profil Turističke organizacije opštine Budva - budva.travel i u komentaru ispod post-a o nagradnoj igri označe tri prijatelja. Pravo učešća imaju korisnici sa teritorije Crne Gore, Srbije i Bosne i Hercegovine.\nDobitnici poklona će se izvlačiti svakog četvrtka do kraja decembra nasumičnim biranjem putem aplikacije commentpicker.com\nPrvo izvlačenje je zakazano za 17. decembar.


PROSJEČNA PLATA U MARTU 950 KM | Hayat.ba\nProsječna neto plata u BiH u martu bila je 950 KM i nominalno je niža za 0,1 posto u odnosu na decembar prošle godine, te viša za 4,8 odsto u poređenju sa martom lani.\nProsječna neto plata u BiH u martu bila je 950 KM i nominalno je niža za 0,1 odsto u odnosu na decembar prošle godine, te viša za 4,8 odsto u poređenju sa martom lani.\nProsječna mjesečna bruto plata u BiH za mart je iznosila 1.466 KM i nominalno je niža za 0,3 odsto u odnosu na decembar 2019, te viša za pet odsto u odnosu na mart prošle godine.\nAdnan Herco - 05/03/2021 13:58 0\nAdnan Herco - 05/03/2021 13:56 0\nPovodom jutrošnjeg teatralnog nastupa premijera Forte, kojim prikriva jučerašnji krah cjelodnevnog nesuvislog zasjedanja njegove vlade i beskorisnih mjera koje su donešene, pozivamo premijera i Vladu KS da shvate ozbiljnost situacije i počnu raditi i donositi mjere u cilju zaštite života građana Kantona Sarajevo i ekonomije u Kantonu Sarajevo.\nAdnan Herco - 05/03/2021 14:01 0\nBacač kugle iz Bosne i Hercegovine Mesud Pezer, plasirao se u finale Evropskog dvoranskog prvenstva u poljskom Torunu.


Komšić pisao EU: Ako ne otpočnete pregovore s Makedonijom i Albanijom, šaljete lošu poruku i BiH – Haber.ba\nPredsjedavajući Predsjedništva Bosne i Hercegovine Željko Komšić uputio je pismo Donaldu Tusku, predsjedniku Europskog vijeća, Jean-Claude Junckeru, predsjedniku Europske komisije, Ursuli von der Leyen, novoizabranoj predsjednici Europske komisije, Federici Mogherini, visokoj predstavnici za vanjsku i sigurnosnu politiku i Johannesu Hahnu, komesaru za proširenje i dobrosusjedsku politiku.\nŽeljko Komšić- Predsjedništvo BiH\nKomšić je liderima Evropske unije pisao povodom aktuelnih diskusija u Evropskoj uniji o otpočinjaju pregovora Republike Sjeverne Makedonije i Republike Albanije sa Evropskom komisijom, imajući u vidu da je otpočinjanje pregovora postalo upitno.\nKomšić je u pismu naveo kako je njegovo mišljenje da je iznimno važno da pomenute dvije države ubrzano nastave svoj put u okviru procesa stabilizacije i pridruživanja koji se odnosi isključivo na zemlje Jugoistočne Evrope a čime se zapravo šalje pozitivna poruka cijeloj regiji a samim tim i Bosni i Hercegovini.\n“S obzirom da je Evropska komisija već konstatovala da su Republika Sjeverna Makedonija i Republika Albanija ispunili tražene kriterije za otvaranje pregovora i ako njihov zahtjev bude odbijen, smatram da se time šalje pogrešna poruka i mojoj zemlji kako rad i donošenje teških odluka koje nas čekaju, jednostavno ne daju očekivani rezultat“, naveo je u pismu predsjedavajući Predsjedništva Željko Komšić.\n“U slučaju da ne dođe do otpočinjanja pregovora mislim da bi to moglo usporiti i proces realizacije mjera i preporuka iz mišljenja Evropske komisije o zahtjevu Bosne i Hercegovine za članstvo u EU, kao i proces prihvatanja evropskih standarda za koje se zalažem. O mogućem porastu euroskepticizma u zemljama regiona kao i o mogućnosti pojačanja prisustva nekih drugih faktora i utjecaja u regiji, mislim da nije potrebno posebno ni govoriti“, dodao je Komšić,piše Klix\nKomšić je također naveo da se obraća iz solidarnosti prema prijateljskim zemljama i iz želje da sve zemlje regije jednoga dana budu punopravni članovi Evropske unije.\n“Iz razloga principijelnosti kada govorimo o ispunjenim kriterijima koji se postavljaju pred pojedine zemlje, solidarnosti sa prijateljskim zemljama regije i želje da sve zemlje regije jednoga dana budu punopravni članovi Evropske unije, izražavam nadu da će odluka o otpočinjanju pregovora sa Republikom Sjevernom Makedonijom i Republikom Albanijom biti pozitivna“, zaključio je u pismu Komšić.\nTeme:EU, pismo, Željko Lomšić\nEvropski sud: Zemlje članice EU moraju posebno označiti proizvode iz Izraelskih naselja


Sindikati i bolnice DIGLI GLAS PROTIV DISKRIMINACIJE: Svim radnicima u zdravstvu Srpske dati po 500 KM - Leutar.net\n1. decembra 2021. LEUTAR Vijesti 0\nNa to upozoravaju iz sindikata i zdravstvenih ustanova širom RS, uz poruku da se, u ovom pogledu, ne može i ne smije praviti nikakva razlika između radnika.\nU Banjaluci su ugovori sa pojedinim zdravstvenim ustanovama potpisani, a u nekima je već počela isplata.\nPomenutu naknadu dobiće zaposleni u Univerzitetskom kliničkom centru RS, Institutu za javno zdravstvo RS, Domu zdravlja Banjaluka, Zavodu za rehabilitaciju “Dr Miroslav Zotović”, te još četiri zavoda.\nZa isplatu je potrebno oko 2,8 miliona KM, što znači da je riječ o oko 5.500 radnika.\nS obzirom na to da u našem zdravstvu ima skoro 14.500 radnika, za isplatu jednokratne pomoći, kad se izuzme Banjaluka, neophodno je obezbijediti otprilike 4,5 miliona KM.\nNeki naši sagovornici nadaju se da će lokalne zajednice ovaj teret preuzeti na sebe, dok drugi smatraju da to treba da učini država.\nBilo kako bilo, svi su stava da ovdje ne smije biti diskriminacije, te da se ne smije desiti da Banjaluka ostane usamljen primer podrške onima koji su već skoro dvije godine u koštacu sa koronom.\nIz bijeljinske Bolnice „Sveti Vračevi“ očekuju da i Gradska uprava u Bijeljini postupi kao i Banjaluka.\n– Naime, svi zdravstveni radnici su dali veliki i nemjerljiv doprinos u vrijeme pandemije kovida 19, ne štedeći ni sebe, ni svoje porodice da bi zaštitili stanovništvo – naglasili su iz ove zdravstvene ustanove.\nIz Strukovnog sindikata doktora medicine RS apeluju na lokalne zajednice, barem one koje imaju mogućnost, da se ugledaju na Banjaluku.\nNaglašavaju da bi u cijelu priču trebalo da se uključi i država, te da pomogne opštinama i gradovima koji sami ne mogu da iznesu ovaj trošak.


Rampage AD-RC3 laptop hladnjak cena, cene Srbija, prodaja Beograd Novi Sad Niš\nRampage AD-RC3 laptop hladnjak cene\n2.790 din - 3.150 din\nEPonuda nije internet prodavnica već Vam omogućava da brzo i lako nađete Rampage AD-RC3 laptop hladnjak po najjeftinijoj ceni. Naš cilj je da kupci budu što bolje informisani o ponudi Rampage laptop hladnjak AD-RC3 na tržištu Srbije. Vrlo lako nalazite željeni proizvod za kategoriju Hladnjaci za laptop cene, ne morate da lutate od sajta do sajta za Rampage Hladnjaci za laptop, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Rampage AD-RC3 laptop hladnjak sa PRODAVCEM. EPonuda ne može da garantuje potpunu tačnost specifikacije i slika za Rampage AD-RC3 laptop hladnjak. Pre kupovine, podatke za Rampage laptop hladnjak AD-RC3 proverite na sajtu PROIZVOĐAČA.


Saša Magazinović (SDPBiH) pitao je Zorana Tegletiju, predsjedavajućeg Savjeta ministara na današnjoj sjednici Predstavničkog doma BiH šta je učinio za legalizaciju kanabisa i gdje je problem.\nZoran Tegletija, predsjedavajući Savjeta ministara BiH, kazao je da je 3. decembra Savjet ministara utvrdilo odgovor na poslaničko pitanje i u njemu je precizno definaisana procedura vezano za ovaj proces.\n"Prethodni sastav resorne komisije nije postigao saglasnost i sad je to u procesu pribavljanja potrebnih mišljenja prije nego što ponovo dođe na sjednicu Savjeta ministara BiH", rekao je Tegetija.\nMagazinović je rekao da se po ovom pitanju svi slažu, i resorni ministri. Dodao je kako nije tačno da nije postignuta saglasnost, dileri zarađuju na nesreći građana BiH, kupuju ulje po paprenim cijenama.\n"Problem vam je da ljude koji se slažu stavite za jedan sto, nikad to komisije neće riješiti. Zovite na sastanak sve ove ljude i (Vjekoslava) Mandića i (Alena) Šeranića, (Selmu) Cikotića i (Ankicu) Gudeljević, ne dajte da dileri zarađuju na mukama građana", rekao je Magazinović.\nAmbasador BiH u Vašingtonu Bojan Vujić i šef Predstavništva Republike Srpske Obrad Kesić obilježili su Dan Republike Srpske prisustvom na Svetoj ...


Anđeli i Hijerarhije duhovnih bića Rudolf Štajner - Leo commerce\nPočetnaProdavnicaEzoterijaAnđeli i Hijerarhije duhovnih bića Rudolf Štajner\nAnđeli, duhovna bića najbliža čoveku, u današnje vreme opravdano izazivaju veliko zanimanje. Ali predstava o njima se uglavnom svodi na proizvoljne romantične slike koje više zavode čoveka i udaljavaju ga od spoznaje pravog duhovnog sveta nego što ga njemu približavaju. U ovim predavanjima Rudolf Štejner kao duhovni učitelj i kao naučnik tumači na koji način možemo zaista da razumemo duhovne hijerarhije, od elementarnih bića 4 elementa do Serafima, Kerubina, Tronova i da dokučimo njihovo postojanje u stvarnom svetu. Vodi nas u uzvišena područja duhovnog sveta i osvetljava nam delovanja duhovnih bića u prirodnim carstvima, u sferama Zodijaka, kao i njihovu povezanost s Mesecom, Merkurom, Venerom, Suncem, Marsom, Jupiterom i Saturnom. Tumači nam ulogu čovečanstva u neprekidnoj evoluciji svetova duhovnih hijerarhija. Govori nam o odnosu čoveka prema duhovnim bićima kroz istoriju, od iskonske mudrosti Bhagavad-Gite i svetih rišija, starih škola misterija, Budinog učenja i Hristove misije, Dionizija Areopagite do Rozenkrojcera i savremenih ezoteričnih tumačenja.\nAnđeli, bića, duhovna


Evropska povelja o rodnoj ravnopravnosti na lokalnom nivou - Grad Niš\nSavet evropskih opština i regiona (CEMR), kao asocijacija lokalnih i regionalnih vlasti iz više od 30 zemalja Evrope, usvojio je 2006. godine Evropsku povelju o rodnoj ravnopravnosti na lokalnom nivou. Do sada je Povelju potpisalo više od 1370 evropskih lokalnih i regionalnih uprava. U Srbiji tek 11 opština usvojilo je ovaj važan međunarodni strateški dokument u oblasti ljudskih i manjinskih prava. Grad Niš prihvatanjem Povelje pristupio je grupi evropskih gradova i opština koji su rodnu politiku već utemeljili u sve oblasti svog rada.\nEvropska povelja o rodnoj ravnopravnosti na lokalnom nivou je dokument koji daje jasan pregled svih oblasti rada lokalne vlasti u kojima je neophodno uvažiti princip jednakih mogućnosti. Rodna ravnopravnost pretpostavlja da postoje jednake mogućnosti za muškarce i žene da doprinesu kulturnom, političkom, ekonomskom i socijalnom napretku, kao i da imaju identične mogućnosti da uživaju sve koristi od napretka jedne zajednice.\nNacionalna strategija za poboljšanje položaja žena i unapređenje rodne ravnopravnosti i prateći akcioni plan daju određena ovlašćenja lokalnoj samoupravi, a najvažnijim dokumentom, Zakonom ravnopravnosti polova (“Sl.glasnik RS” 104/2009) pred gradove i opštine stavljen je niz zadataka.\nStalna konferencija gradova i opština (SKGO) je kao Savez gradova i opština Srbije, u cilju lakše primene Zakona o ravnopravnosti polova i primene rodne perspektive u radu lokalnih samouprava, inicirala potpisivanje Evropske povelje o rodnoj ravnopravnosti na lokalnom nivou. Važnost ovog međunarodnog dokumenta je u tome što pruža dobar pregled politika koje su u nadležnosti lokalne samouprave, a u okviru kojih bi primena rodne perspektive unapredila kvalitet života građana i građanki Niša.\nKomisija za rodnu ravnopravnost i jednake mogućnosti kao stalno telo Skupštine grada smatra da su, pored jednakosti i sprečavanja diskriminacije, rodna ravnopravnost i urodnjavanje, kroz sve aktivnosti na lokalnom nivou, veoma važni za napredak lokalne samouprave i poboljšanje kvaliteta života svih u lokalnoj zajednici.


RTCG - Radio Televizija Crne Gore - Nacionalni javni servis :: Ekonomija :: Radnici kompanije "Voli" formiraće sindikat\nBOKAN OBEĆAO 23. 10. 2019. 18:49 >> 21:05 3\nU kompaniji “Voli” biće osnovan sindikat, a predsjednik Odbora direktora Dragan Bokan će pomoći u formiranju radničke organizacije.\nTo je saopšteno iz Autonomnog građanskog pokreta, nakon sastanka sa čelnicima kompanije.\n“Sada je pred kompanijom jedan kompleksan posao, jer 2.400 zaposlenih treba organizovati da osjete sve pogodnosti koje im donosi sindikalno organizovanje. AGP će pružiti svu tehičku i savjetodvanu pomoć u radu budućeg sindikata kako bi to bio jedan moderan sindikat i ozbiljan partner svom poslodavcu”, saopšteno je iz AGP-a.\nPredstavnici menadžmenta su ukazali na rezultate u poslovanju kompanije, kao i na to šta su do sada učinili po pitanju radničkih prava, kao što je povećanje zarada u posljednjih nekoliko godina, davanja pomoći za liječenja, nagrada najboljim radnicima, ugovora na neodređeno...\n“Izrazili su čvrst stav da je kompanija "Voli" radila, radi i da će raditi u skladu sa zakonom te i da je najavljeno produženje radnog vremena subotom bilo u skladu sa zakonom. Razmjenom informacija i ukazivanjem na određene propuste, a predsjednik Odbora direktora Dragan Bokan je obećao da će se uočeni propusti ispraviti, kao što je na primjer pauza u toku rada koja će sada biti u trajnju od najmanje 30 minuta”, saopšteno je iz AGP-a.\nDragan Bokan Kompanija "Voli"


Rebić: Ubistvo na Vračaru je obračun kriminalnih grupa\nDirektor policije Vladimir Rebić rekao je danas da je državaljanin Crne Gore D. B, koji je sinoć ubijen u centru Beograda, od ranije poznat policiji i da sve ukazuje da se u tom slučaji radi o obračunu kriminalnih grupa.\n''Radimo na identifikaciji počinioca ubistva, ali druge informacije ne bih smeo da dam zbog istrage. Činjenica da je poslednjih meseci bilo povezanih slučajeva u obračunu kriminalnih klanova u Beogradu, ali statistika pokazuje da je u 2017. godini bilo 30 odsto manje ubistava nego u prethodnoj godini'', rekao je Rebić gostujući u Jutarnjem dnevniku na RTS-u.\nUBISTVO NA VRAČARU Član kavačkog klana izrešetan u beogradskoj ulici\nROGANOVIĆ U STRAHU Crnogorski kriminalci beže u Srbiju nakon zločina, a ovaj član kavačkog klana moli da PLATI SVOJE IZRUČENJE CRNOJ GORI\n''Poseban pečat tim aktivnostima daje što se u svim tim slučajevima vodi i finansijska istraga kako bi se presekli kanali finansiranja tih kriminalnih grupa'', ukazao je direktor policije.\nNajveći broj građana koji krše propise su stranci do kojih očigledno još nije stigla informacija da srpska policija radi na ovaj način. Očekujemo da ćemo uskoro to merenje primeniti i na ostalim deonicama auto-puta'', naveo je Rebić.\n''Pokušaćemo da poboljšamo bezbednost javnog reda i mira, bezbednost saobraćaja i da utičemo na ilegalnu migraciju. To znači da potpuno drugačije percipiramo ove probleme, pokušavamo da rad policije učinimo efikasnijim, efektivnijim i ekonomičnijim'', rekao je Rebić.\n''MUP i ostale bezbednosne službe aktivno rade na prikupljanju informacija jer se od terorizma pre svega štiti adekvatnim podacima. Naravno da imamo pripremljene planove ukoliko dođe do nekog incidenta, ali u ovom trenutku možemo reći da smo bezbedni'', poručio je Rebić.\nRebić: Radimo na rasvetljavanju ubistva Nikole Zečevića u Kragujevcu, on je od ranije bio dobro poznat policiji


Tako se, na primer, u naselju Ripanj, koje pripada gradskoj opštini Voždovac, na 15 km južno od Beograda, kuća površine 105 kvadrata prodaje za 6.500 evra.\nPorodična kuća u Mladenovcu, površine 134 kvadrata, prodaje se za 12.500 evra. Slična nekretnina u Surčinu, koji bi uskoro mogao da postane privredni i saobraćajni centar, površine 110 kvadrata, košta 12.800 evra, dok je u Velikoj Moštanici, na beogradskoj opštini Čukarica, na prodaju kuća sa cenom od 17.200 evra.\nU Mislođinu, naselju u opštini Obrenovac, prodaje se porodična kuća površine oko 100 kvadrata, zajedno sa njivom od skoro 500 kvadrata. Početna cena je 16.500 evra.\nNa prodaju i stanovi širom Srbije\nU ponudi su i stanovi i kuće širom Srbije, a osnovne informacije o ovim nekretninama mogu se dobiti na portalu Doboš. O detaljima - cenama, uslovima i datumu javne prodaje, potencijalni kupci mogu se informisati kontaktiranjem poverilaca, odnosno prodavaca.\nNa primer, stan u Nišu površine 84 kvadrata, na prvom spratu porodične zgrade, prodaje se za 8.900 evra. Dvosoban stan u Jagodini košta 9.000 evra, a ova nekretnina površine 59 kvadrata nalazi se na trećem spratu stambene zgrade.\nPorodična kuća u Paraćinu sa placem od 5 ari, košta samo 3.800 evra. Slična cena je navedena i za porodičnu stambenu zgradu u Trsteniku - 3.900 evra. Ova nekretnina nalazi se na placu od 5 ari, a pripadaju joj i voćnjak i šuma treće klase, ukupne površine više od 12 ari.\nU selu Konarevo, na 8 km od Kraljeva, na prodaju je praktično celo domaćinstvo, sa tri kuće, površine 80 kvadrata, 43 kvadrata i 151 kvadrat, na placu od 350 kvadrata i sa njivom površine 415 kvadrata. Cena je nešto više od 7.500 evra.\nVelika ponuda i u Vojvodini\nU opštini Alibunar, u Banatskom Karlovcu prodaju se dve kuće. Jedna od 80 kvadrata se prodaje pogodbom, a za drugu, upola manju, od 43 kvadrata i tri mala pomoćna objekta, od kojih najveći ima 12 kvadrata, treba kontaktirati poverioca.\nJedna kuća u Čoki prodaje se za blizu 4.300 evra, a druga u Crnoj Bari je napuštena, ali sa ogromnim placem, košta svega 1.594 evra.\nU Molu, na severu Bačke, u opštini Ada, prodaje se kuća za 16.000 evra, izgrađena na površini od jednog ara i 30 metara, sa dve pomoćne zgrade. Za 12.205 evra može da se kupi kuća u Selenči kod Bača od 146 kvadrata i tri pomoćna objekta, male površine od tri do sedam kvadrata, s tim što je nekretnina izgrađena bez građevinske dozvole.


Akvarijum odložio uvoz belih kitova zbog tužbe društva za zaštitu životinja | Novinska agencija Beta\nZELENA-SRBIJA | 03.01.2021 17:50 > 03.01 17:50\nAkvarijum odložio uvoz belih kitova zbog tužbe društva za zaštitu životinja\nAkvarijum u američkoj saveznoj državi Konektikatu pristao je da zbog tužbe grupe za zaštitu životinja odloži do 31. marta uvoz pet belih kitova beluga, na kojima namerava da obavi istraživanje.\nAkvarijum Mistik je pristao da odloži uvoz kitova kako bi sudijia imao vremena da odluči o tužbi oorganizacije "Prijatelji životinja" da zabranu zaustavljanja isporuke.\n"Prijatelji životinja", sa sedištem u Darijenu, u državi Konektikat, podneli su tužbu u septembru, rekavši da će pet belih kitova biti ugroženog iz njihovog doma u Kanadi, zbog prekida veza sa drugim pripadnicima njihove vrste.\nTužba je podneta protiv sekretara za trgovinu Vilbura Rosa i Nacionalne službe za morsko ribarstvo, koje su odobrile dozvolu za istraživanje koja Akvarijumu Mistik omogućava uvoz kitova iz kanadske pokrajine Ontario.\n"Ovo je sjajan rezultat za kitove, jer to znači da neće biti izmešteni iz staništa i prebačeni u Mistik dok sud ne utvrdi da li je dozvola koju je vlada izdala u skladu sa zakonom", naveo je Stiven Hernik, advokat organizacije "Prijatelji životinja".\nAkuarijum Mistik već ima tri beluge, potpuno beli kitova koji su veoma komunikativni. U Mistiku žive u otvorenom bazenu od 750.000 galona, najvećem morskom u SAD.\nZvaničnici Akvarijuma kažu da će im dozvola uvoza kitova omogućiti "neinvazivna istraživanja" koja su "od vitalnog značaja za pomoć" toj ugroženoj i malobrojnog vrsti kitova.\n"Prijatelji životinja" tvrde da dozvola krši Zakon o zaštiti morskih sisara i Nacionalni zakon o zaštiti životne sredine, jer se državni zvaničnici nisu na odgovarajući način pozabavili mogućim teškoćama kitova zbog preseljenja u Mistik.\nAkvarijum brani ideju o istraživanju i kaže da će tamošnje stanište obezbediti sigurno, zdravo i prostrano okruženje za novih pet kitova.


Slađana Božić, prelepa pesnikinja i jedina žena učesnik "Kosidbe na Rajcu" - Jutarnji GLASnik\nPredstavljamo Slađanu Božić, pesnikinju i jedinu ženu kosača na velikom takmičenju “Kosidba na Rajcu”.\nRođena je 1971. godine u Aleksincu, a odrasla u obližnjem selu Bovan u okruženju dede i babe koji joj usađuju ljubav prema selu i narodnoj tradiciji, a pošto od nečega mora i da se živi pod uticajem svojih najbližih ostaje da živi na selu baveći se poljoprivredom.\nČlan je udruženja žena “Jezero” Bovan i crkvenog odbora od 2016. godine. Izdvojila se kao jedina žena kosac na velikom takmičenju “Kosidba na Rajcu”. Sa svojim udruženjem učestvuje na mnogim takmičenjima širom Srbije na kojima predstavljaju najstarija srpska jela, običaje i druge vrednosti svoga kraja.\nU slobodno vreme ne gleda turske serije i rijaliti programe, nego svoja osećanja pretače u pesme. U njima piše o ljubavi, o tužnoj sudbini srpskih sela koja postepeno ostaju pusta i nestaju, a neretko se oproba i u šaljivim temama.\nSlobodno se može reći da je dostojni naslednik Dobrice Erića i velika joj je želja da upozna velikog narodnog pesnika koji joj služi kao uzor.\nNjeno pisanje nije ostalo nezapaženo, osvaja i nagrade na pesničkim konkursima. Najnovija je drugo mesto na pesničkom konkursu “Čuvara Mojsinjske svete gore“, na temu nesrećne ljubavi Vovode Prijezde od Stalaća i njegove ljube vojvotkinje Jelice. U jakoj konkurenciji, gde je prvo mesto osvojio naš eminentni pisac i pesnik Veselin Dželetović, Slađana je delila drugo mesto sa našim priznatim višestruko nagrađivanim piscem i novinarem Mihajlom Medenicom.\nSlađana Božić je pesnikinja čista srca i žuljevitog dlana, sa osmehom na licu, patrijarhalno vaspitana da uvek postavlja duhovne iznad materijalnih vrednosti nastavljajući tradiciju, čuvajući srpske običaje i ognjišta.\nAutor: Slavica Jovanović,\nTagged KOSAČICA, PESNIKINJA, SLAĐANA BOŽIĆ, slavica jovanović


FK "OMLADINAC" PONOS DONJEG SINKOVCA – Info Centar Juga\nNakon 3 sezone igranja u Međuopštinskoj fudbalskoj ligi, ekipa Fk Omladinca iz Donjeg Sinkovca je konačno prošle sezone uspela da završi na prvom mestu i pređe u Jablaničku okružnu ligu koju svakako po igračkom kadru i organizaciji zaslužuje. Uprava na čelu sa predsednikom Nenadom Stankovićem radi veoma ozbiljan posao i klub je stabilan i odlično funkcioniše.\nPrpireme za predstojeću sezonu su krenule 19-og jula i zasad su odigrane dve utakmice u pripremnom periodu, protiv FK Gornje Sinkovce na domaćem i protiv OFK Brze na gostujućem terenu. Oba meča su završena rezultatom 2:1 u korist FK Omladinca. Cilj naredne sezone je vrh jablaničke lige pa se u prilog tome radi na dovođenju pojačanja. Zasad još uvek nema nijednog zvaničnog, ali je vrlo blizu dogovor sa 3 iskusna i kvalitetna igrača, odlazaka iz kluba takođe nema. Klub okuplja veliki broj dece, i u klubu postoje sve mlađe kategorije. Od sledeće sezone u takmičenje pod okriljem Gradskog fudbalskog saveza Leskovca će igrati kategorije kadeta i pionira.\nPosebnu pažnju klub pridaje i svojoj ženskoj sekciji odnosno ŽFK Omladincu koji broji 20-ak devojčica, i to je pojava koja je retkost u našem regionu. Na ideju potpredsednika kluba Vojkana Stojanovića, prošlog leta se krenulo sa ovim projektom i ova ekipa devojčica uzrasta 14-16 godina, pokazuje ogroman napredak iz dana u dan. Obzirom da ne postoji veliki broj ženskih fudbalskih klubova, devojčice će se od naredne sezone takmičiti u ligi dečaka u kategoriji petlića.\nPočela rekonstrukcija ulice Đuke Dinić u Leskovcu\nUhapšen zbog krijumčarenje ljudi i falsifikovanja isprave


Na Vladi o obnovi kotorskog zatvora\nObjavljeno 17 Jul, 2020\nVlada Crne Gore donijela je juče niz odluka bez održavanja sjednice.\nPored ostalog, usvojena je Informacija o potrebi obezbjeđivanja pozajmice za realizaciju aktivnosti na projektu u okviru Interreg IPA CBC programa Italija – Albanija – Crna Gora.\n-U okviru Interreg IPA CBC programa Italija – Albanija – Crna Gora, Ministarstvo kulture, kao vodeći partner, realizuje projekat „Prekogranična razmjena sa ciljem razvoja kulture i kreativnih industrija – 3C”.\nRiječ je o projektu koji će kao rezultat imati rekonstrukciju objekta nekadašnjeg Zatvora u Starom gradu Kotoru, sa ciljem uspostavljanja kreativnog haba. Ukupna vrijednost odobrenog projekta je 4.281.675,26 eura, od čega 85 odsto prihvatljivih troškova finansira Evropska unija, a 15 odsto svaki projektni partner, srazmjerno svom budžetu.\nOdobreni budžet Ministarstva kulture, kao glavnog partnera, iznosi 1.271.336,81 eura, a nacionalno kofinansiranje 190.700,53 eura.\nTim povodom, zaduženo je Ministarstvo finansija da iz Tekuće budžetske rezerve izdvoji 133.820,24 eura radi izmirenja obaveza prema izvođaču radova. Ova sredstva će, u punom iznosu, biti refundirana od strane Evropske komisije odnosno Upravljačkog tijela prekograničnog programa saradnje Italija-Albanija-Crna Gora-saopšteno je iz Vlade


Novi Canon proizvodi podržavaju realnost hibridnog radnog prostora\nOct 7, 2020 Canon Srbija\nNajavljujemo nadogradnju naše ponude hardvera i softvera, dizajniranu da pomogne firmama da se adaptiraju na trenutnu evoluciju radnih okruženja. Najnovija dostignuća u okviru proizvoda uniFLOW Online i imageRUNNER ADVANCE podržavaju efikasne i produktivne načine rada, bez obzira kako je postavljen radni prostor.\nProduktivni radni procesi, sa bilo kog mesta\nAžurirali smo uniFLOW Online, naše rešenje za upravljanje izlaznim materijalima zasnovano na cloud tehnologiji, tako da podržava produktivne radne procese sa dokumentima, bez obzira na lokaciju. Savršen za nabavnu službu, HR, računovodstvene timove ili za bilo koje odeljenje koje želi da optimizuje svoje radne procese, novi uniFLOW Online 2020.2 omogućava zaposlenima da lakše upravljaju dokumentima kroz cloud ugrađivanjem veće automatizacije u platformu. Ovo smanjuje administrativno opterećenje zaposlenih i mogućnost za grešku, štedeći vredno radno vreme i resurse.\nPoslednja verzija softvera, dostupna uz imageRUNNER ADVANCE portfolio, sada nudi Filing Assist, koji može automatski da identifikuje i arhivira skenirane dokumente. Detalji skeniranja, kao što je tip dokumenta ili kompanija, izvlače se u trenutku digitalizacije i istog trenutka mu se daje ime i snima se na ispravnu cloud lokaciju. Korišćenjem mašinskog učenja, softver takođe može da nauči da prepoznaje uobičajene poslovne dokumente kako bi sledeći put podržao brže automatsko arhiviranje.\nNovi A4 modeli podržavaju radni prostor koji se menja\nNadograđujući uspešno predstavljanje naše A3 linije proizvoda koja omogućava digitalnu transformaciju, takođe najavljujemo kompletiranje našeg ažuriranog imageRUNNER ADVANCE DX portfolija predstavljanjem A4 modela – imageRUNNER ADVANCE DX C477 serije, C257/C357 serije i 716/617/527 serije*. Nastavljajući sa pružanjem konzistentnog korisničkog iskustva u okviru cele linije proizvoda, ovi novi uređaji deo su naše posvećenosti da razvijemo portfolio izvan čiste tehnologije štampanja i skeniranja, stvarajući prilagodljiva čvorišta za digitalnu transformaciju, gde god da se nalazite na svom putovanju i bez obzira kako vam je postavljen radni prostor. Male dimenzije A4 modela pružaju veću fleksibilnost u okviru vaše flote uređaja bez kompromisa po pitanju produktivnosti. Savršeni kao namenski uređaji za odeljenja, za smanjene centralne kancelarijske prostore ili lokalna čvorišta za saradnju, štampa i digital savršeno su integrisani, bez obzira gde se vaš tim nalazi.\nUnified Firmware Platform nastavlja da podržava inovacije\nKompletna imageRUNNER ADVANCE DX linija će sada takođe imati koristi od 3.11 nadogradnje našeg rešenja Unified Firmware Platform, pružajući najnovije akreditive za bezbednost i mogućnosti povezivanja, kao i kompatibilnost sa standardom Universal Print kompanije Microsoft. Unified Firmware Platform je u jezgru svih naših imageRUNNER ADVANCE DX uređaja i omogućava redovne nadogradnje naše tehnologije, kako za nove tako i za postojeće klijente u skladu sa potrebama tržišta.\nTaz Nakamasu, izvršni potpredsednik za B2B rešenja za dokumenta, Canon Europe, kaže: „Pre nedavnih globalnih događaja, firme su se već suočavale sa pritiscima da ubrzaju svoju digitalnu transformaciju kako bi ostale konkurentne. Sada, kako se fokus premešta na preživljavanje i izgradnju veće organizacijske agilnosti, raspolaganje efikasnim, povezanim alatkama, bez obzira gde vaš tim radi, postalo je apsolutno neophodno.“\n„Održavanje toka vašeg dnevnog rada naš je prioritet, zbog čega redovno ažuriramo i uniFLOW Online softver i tehnologiju Unified Firmware Platform, donoseći vam najnovije inovacije za upravljanje i obezbeđivanje poslovnih informacija, kao i za smanjivanje nepotrebne infrastrukture i vremenski zahtevnog administriranja. To je i razlog zašto takođe blisko sarađujemo sa organizacijama kao što su McAfee i Microsoft kako bismo osigurali savršenu integraciju u okviru tehnologije koju svakodnevno koristite.“\n„Naši uređaji su u srcu ove integracije. U stvari, ceo naš portfolio dizajniran je da podrži pristup koji je digitalno predvođen, bez obzira gde se nalazite u svom putovanju digitalizacije i bez obzira kako je postavljen vaš radni prostor. Od manjih uređaja za vaš sto kod kuće do onih koje koristite u kancelariji, od i-SENSYS X do imageRUNNER ADVANCE DX, naša inovativna tehnologija pomaže vam u održavanju vaše radne snage povezanom, podržavajući savršen protok informacija u okviru vaše firme.“\nSamsung Wind-Free klima uređaji štede do 77 odsto električne energije


[ 02/12/2020 ] Krivokapić predstavlja plan rada Vlade, u parlamentu i Đukanović\tRegion\n[ 02/12/2020 ] Stanković: Deficit sa igračima, čeka se Vukanovićev test…\tSport\n[ 02/12/2020 ] Preminula žena čiji automobil je kod Bajmoka udario voz\tHronika\nHomeVestiKaleidoskop kulture: Arhitektura u fokusu\n19/09/2018Redakcija BALKAN TVVesti, za slajder0\nProteklog vikenda bili smo svedoci muzičke čarolije na otvorenom. Veliki odziv sugrađana i pozitivne reakcije nakon koncerta „Korzo“ dokazali su da u Novom Sadu kultura živi. U prilog tome ide i činjenica da Kaleidoskop kulture ulazi u petu nedelju, a da za raznovrsne programe koji se realizuju u okviru ove platforme postoji mnogobrojna publika.\nDrugi dan biće posvećen izložbi „Nova mesta“, prema istoimenom projektu Fondacije „Novi Sad 2021“ u sklopu kojeg, kroz nekoliko nivoa uključivanja, građani učestvuju u kreiranju novih prostora u\nNovom Sadu. Ova izložba predstaviće konkretna rešenja pristigla na Urbanističko-arhitektonski konkurs za uređenje malih javnih prostora koji je trajao od 18. maja do 1. jula.\nGrađani kažu da se u kovid ambulanti na Novom naselju čeka i po 12 sati, u Domu zdravlja tvrde – daleko kraće


NOVI SAD, Ministar građevinarstva, saobraćaja i infrastrukture Srbije Zorana Mihajlović izjavila je danas u Irigu da će se sigurno graditi tunel kroz Frušku goru u okviru projekta “Fruškogorski koridor”.\n“Nije bilo lako i dugo je trebalo da projekat `Fruškogorskog koridora` postane prioritet republičke Vlade, ali sada mogu da garantujem da jeste i ovog koridora će sigurno biti. Tim više, jer novac za taj projekat postoji”, rekla je Mihajlovićeva, poslije sastanka radne grupe za “Fruškogorski koridor” koji je održan u opštini Irig.\nSekretar za međuregionalnu saradnju i lokalnu samoupravu AP Vojvodine Branislav Bugarski, koji je učestvovao na sastanku, zatražio je od ministara da se u roku od sedam dana nastavi rad na projektu “Fruškogorskog koridora”.\n“Tražimo od Vlade Srbije i ministra da se u roku od sedam dana nastavi rad na projektu tunela kroz Frušku goru i raspiše tender za idejni projekat, jer građani Iriga ne zaslužuju da budu taoci lošeg upravljanja projektima”, rekao je Bugarski novinarima poslije sastanka.\nPokrajina Vojvodina obezbijedila je u ovoj godini 75 miliona dinara /oko 623.000 evra/ za realizaciju projekta “Fruškogorski koridor”.\nIzgradnjom tunela kroz Frušku goru umnogome bi bio skraćen i pojeftinjen saobraćaj, posebno na pravcu koji iz srednje Evrope vodi ka BiH, odnosno Republici Srpskoj. Srna\nTagovi: branislav bugarskifruska goratunelzorana mihajlovic


By Mladen Dragojlovic / Објављено на: September 30, 2020\nIako su u Brisel otputovali u dva odvojena aviona (Šefik Džeferović i Željko Komšić u jednom a Milorad Dodik u drugom) te došli u situaciju da Dodik EU zvaničnike raspoređuje po protokolu, članovi Predsedništva BiH su, kako se navodi u saopštenju, “nastupili sa jedinstvenim stavovima i bez ikakvih međusobnih nesuglasica”.\nPredsedavajući Predsedništva BiH Šefik Džaferović kazao je nakon sa liderima Evropske Unije u Briselu da su imali vrlo korisne sastanke. Dodao je da imaju “dobre vesti” za BiH.\n“Iduće sedmice će biti objavljena dva izveštaja, od kojih se jedan tiče proširenja EU, a drugi paketa podrške za Zapadni Balkan. Kada je u pitanju proširenje EU, danas je na svim sastancima rečeno da je BiH napravila značajne iskorake u realizaciji 14 prioriteta EU i da treba da predano nastavi rad na ispunjavanju svih obaveza iz tih prioriteta. Ukoliko to bude tako, onda možemo očekivati kandidatski status u toku 2021. godine,” rekao je Džaferović.\nKada je u pitanju paket ekonomske podrške za Zapadni Balkan koji će biti predstavljen iduće sedmice, Džaferović je rekao da bi on trebao značajno da podrži infrastrukturu, energetiku i ekološki razvoj cijelog regiona Zapadnog Balkana.\nNa sastanacima se razgovaralo i o ilegalnim migracijama pri čemu je EU obećala punu podršku BiH da se što uspešnije nosi sa tim problemom.\n“EU je pripremila novi plan migracija koji je trenutno na diskusiji učlanica. On će pomoći da se smanji broj ilegalnih migranata u BiH”, istakao je Džaferović.\nPo pitanju regionalnih integracija, jasno je rečeno da je “mini Schengen” implementacije četiri slobode i nešto što će biti standardizovano u skladu sa pravilima EU. Da to nije zamena za članstvo u EU nego priprema za to.\nU svojoj izjavi Milorad Dodik, član Predsedništva Republike Srpske, rekao je da su i sastanci i dan bili dobri.\nPotvrdio je informaciju o prepoznatom napretku koji je BiH postigla na putu ka EU i da je moguće da će zemlja već naredne godine dobiti status kandidata.\n“To bi značio jedan novi tempo za Bosnu i Hercegovinu”, rekao je Dodik, dodajući da ga u potpunosti podržava.\nTakođe je izrazio podršku inicijativi „mini-Schengen“, dodajući da će ova tema biti jedna od glavnih tokom predstojećeg samita EU-zapadni Balkan zakazanog za 10. novembar.\nŠefik Džaferović, Milorad Dodik i Željko Komšić sastali su se u Briselu sa komesarom za proširenje i susedstvo EU Oliverom Varhelyijem, predsednikom Evropskog parlamenta Davidom Sassolijem i visokim predstavnikom EU Josepom Borrellom, kako bi razgovarali o napretku Bosne na putu zemlje ka članstvu u EU.\nČlanovi Predsedništva pozvali su Josepha Borrella, visokog predstavnika EU za spoljnu i bezbednosnu politiku, na obeležavanje 25. godišnjice Dejtonskog sporazuma, što je on i prihvatio.


Konkursi Part 13\nStart/Obavještenja – Univerzitet/Konkursi (strana 13)\nStipendije Šumarskog univerziteta Harbin, NR Kina\nU skladu sa sporazumom koji je Univerzitet u Istočnom Sarajevu potpisao sa Šumarskim univerzitetom iz Harbina, Kina, ponuđene su nam stipendije Vlade NR Kine. U pitanju su pune stipendije koje pokrivaju oslobađanje od plaćanja školarine, besplatan smještaj u kampusu i mjesečni iznos od 3000 kineskih juana uz obezbijeđeno zdravstveno osiguranje. …\nKonkurs za izbor stručnjaka – akreditacija visokoškolskih ustanova i studijskih programa\nAgencija za razvoj visokog obrazovanja i osiguranje kvaliteta BiH objavila je javni konkurs za izbor domaćih i međunarodnih stručnjaka koji daju ocjenu i obavlјaju reviziju kvaliteta i daju preporuke o akreditaciji visokoškolskih ustanova i studijskih programa. Konkurs je objavlјen u ponedjelјak, 12. marta. Stručnjaci se biraju u četiri kategorije: stručnjaci–predstavnici …\nMeđunarodna sedmica studenata u Temišvaru\nAmbasada Rumunije u BiH obavijestila je da će se obilјežavanje 25. godišnjice Međunarodne sedmice studenata u Temišvaru, evropskoj prestolnici kulture 2021. godine, održati u periodu od 23. jula do 2. avgusta ove godine. Međunarodna sedmica studenata u Temišvaru je međunarodni studentski festival koji omogućava studentima širom svijeta da uče, putuju, …\nTrening za predavače stranog jezika u okviru Erazmus + programa\nCentar za strane jezike i Centar za studije grčkog jezika i kulture na Univerzitetu Joanina organizuju sedmicu obuke za predavače stranog jezika u okviru Erazmus plus programa pod nazivom „Nove metode u podučavanju i učenju stranog jezika“. Obuka će se održati od 18. do 22. juna na ostrvu Zakintos u …